
 讻讗谉 讘驻转讜讞讜转 讻讗谉 讘住转讜诪讜转. 驻''讛 讚讘驻转讜讞讜转 诇讗 住讙讬 讘讞讚讗 讚讗讬讻讗 诇诪讬诪专 诪注诇诪讗 谞驻诇 讘讬讛 讜讛拽砖讛 讛专''专 讗驻专讬诐 (. 诪讚转谞讬) 讘住诪讜讱 注讜讘讚 讻讜讻讘讬诐 砖讛讘讬讗 注专讬讘讛 诪诇讗讛 讞讘讬讜转 讜谞诪爪讗转 讻讬诇讘讬转 讘讗讞转 诪讛谉 驻转讜讞讜转 讻讜诇谉 诪讜转专讜转 讗诇诪讗 讘驻转讜讞讜转 转诇讬谞谉 诇拽讜诇讗 讚讗诪专 讻讬 讛讬讻讬 讚讛讜讗讬 讘讛讱 讛讜讛 讘讗讞专讬谞讬 讗诇讗 诇注诇诪讗 讗讝诇讜 讜注''拽 讗讬 讞讬讬砖讬谞谉 讚诪注诇诪讗 谞驻诇 讘讛 砖转讬诐 谞诪讬 谞讬讞讜砖 讚诇诪讗 讛注讜讘讚 讻讜讻讘讬诐 讛谞讬讞诐 砖诐 诇讻讱 讛讬讛 诪驻专砖 讛专''专 讗驻专讬诐 诇讛驻讱 讘驻转讜讞讜转 住讙讬讗 讘讞讚讗 讚讗讬讻讗 诇诪讬诪专 讗讞专讬转讬 讗讝诇讗 诇注诇诪讗 讜诇讬讻讗 诇诪讬讞砖 砖诪讗 讛注讜讘讚 讻讜讻讘讬诐 讛谞讬讞 砖诐 讚讗讚专讘讛 诇拽讜诇讗 转诇讬谞谉 讗讘诇 讘住转讜诪讜转 爪专讬讱 砖转讬诐 诪讬讛讜 讬砖 诇讬讬砖讘 驻''讛 讚砖讗谞讬 讛转诐 砖谞诪爪讗讜 砖转讬诐 讻讬诇讘讬讜转 讘讗讞转 诪谉 讛讞讘讬讜转 讗讘诇 讛讻讗 讗讬谉 谞诪爪讗 讻讗谉 砖讜诐 讞讘讬转 诇讛讻砖专 讻讛诇讻转讜 讜诇讻讱 讬砖 诇驻住讜诇 讘驻转讜讞讜转: 讜讘讚讙讬诐 讻诇 砖讬砖 诇讜 住谞驻讬专 讜讻讜'. 驻''讛 诪砖诪注 砖讗讬谉 讛讻砖专 讘讚讙讬诐 讘讚讘专 讗讞专 讜拽砖讬讗 诇转专讜讬讬讛讜 讜转讬诪讛 讚讗''讻 讻讬 诪砖谞讬 讘讗讜转诐 讚讚诪讜 专讬砖讬讬讛讜 诇讟诪讗讬诐 驻讬专讜砖 讜诇讗讜转诐 讛讜爪专讱 住谞驻讬专 讜拽砖拽砖转 讜诪讛 转讬专抓 讗诇讬讘讗 讚诪''讚 讗讜 专讗砖讜 讗讜 砖讚专讜 讜诇讘讚讜拽 讘砖讚专讛 讚讻诇 讚讙 讟诪讗 讗讬谉 诇讜 讞讜讟 讛砖讚专讛 诇讻讱 谞专讗讛 讚诪砖讚专讛 诇讗 驻专讬讱 诪讬讚讬 讜讛讗 讚诇讗 讞砖讬讘 诇讬讛 转谞讗 讘讛讚讬 住谞驻讬专 讜拽砖拽砖转 讛讬讬谞讜 诪砖讜诐 讚住讬诪谞讬 讙讜讜讗讬 诇讗 拽讗 讞砖讬讘: 诪讞诇讜拽转 讘爪讬专谉 讗讘诇 讘讙讜驻谉 诇讗. 讜讗''转 讜讛讗 爪讬专谉 谞诪讬 讗讬住讜专 讚讗讜专讬讬转讗 讻讚讗诪专讬谞谉 (讞讜诇讬谉 讚祝 拽讬讘:) 讛讟诪讗讬诐 诇专讘讜转 爪讬专谉 讜专讜讟讘谉 讜讬''诇 讚讜讚讗讬 讚讗讜专讬讬转讗 爪讬专谉 讗住讜专 诪讬讛讜 爪讬专谉 讘讟讬诇 讘专讜讘 讜讙讜驻谉 诇讗 讘讟讬诇 讚讘专讬讛 诇讗 讘讟讬诇讛: 讜讞讝讗 讘讬讛 拽诇驻讬 讜砖专讬讬讛. 讜诪讬讬专讬 讻讙讜谉 砖诇讗 讛讬讛 砖诐 讗诇讗 诪讬谉 讗讞讚 讜诪讗谉 讚讗住专 讛讬讬谞讜 诪砖讜诐 讚砖讻讬讞讬 讘讛 拽诇驻讬 诪注讬拽专讗: 谞诪爪讗转 讻讬诇讘讬转. 驻讬专讜砖 讛讻砖专 讻讬诇讘讬转 讛讬讬谞讜 砖转讬诐 讘驻转讜讞讜转 诇驻专砖''讬 讚诇注讬诇 讜诇驻讬' 讛专''专 讗驻专讬诐 砖转讬诐 讘住转讜诪讜转: 讗诪专 专讘讗 讻砖谞讬诪讜讞讜. 转讬诪讛 讗诪讗讬 诇讗 诪砖谞讬 拽住讘专 住讬诪谞讬 注讜讘专讬 讚讙讬诐 诇讗讜 讚讗讜专讬讬转讗 讜诇讻讱 讗讬谉 诇讘讚讜拽 讘住讬诪谞讬诐 讚讛''谞 诪砖谞讬 驻专拽 讗诇讜 讟专驻讜转 (讞讜诇讬谉 讚祝 住讚. 讜砖诐) 讙讘讬 住讬诪谞讬 讘讬爪讬诐 讚诇讗讜 诪讚讗讜专讬讬转讗 谞讬谞讛讜 讚拽讗 驻专讬讱 讜诇讘讚讜拽 讘住讬诪谞讬诐 讜诪砖谞讬 住讬诪谞讬 讘讬爪讬诐 诇讗讜 诪讚讗讜专讬讬转讗 讜讗讜专''转 讚砖''诪 诪讛讻讗 住讬诪谞讬 注讜讘专讬 讚讙讬诐 讚讗讜专讬讬转讗 讜诇讻讱 讬砖 诇讛转讬专 讛讘讜专讘讜讟砖 讗注''讙 讚讗讬谉 讗谞讜 诪讜爪讗讬谉 讘讛诐 拽砖拽砖讬诐 讚讛讗 讬砖 讘讛诐 住讬诪谞讬诐 讜注讜讘专讬诐 诪讬讛讜 讬砖 诇讚讞讜转 诇注讜诇诐 讗讬诪讗 诇讱 住讬诪谞讬诐 诇讗讜 讚讗讜专讬讬转讗 讜讛讗 讚诇讗 砖谞讬 讛讻讗 诪砖讜诐 讚讗讻转讬 转讬拽砖讬 讚讗讬谉 谞拽讞讬谉 讗诇讗 诪谉 讛诪讜诪讞讛 诪砖诪注 讚讗讬谉 砖讜诐 爪讚 讛讬转专 诇讬拽讞 砖诇讗 诪谉 讛诪讜诪讞讛 讜讗讬谉 讝讛 讚讗诐 诇讗 谞讬诪讜讞讜 砖讛住讬诪谞讬诐 谞讬讻专讬诐 讜讗讜诪专 砖诇 讚讙 驻诇讜谞讬 讟讛讜专 讚讛砖转讗 讗讬讻讗 转专转讬 诇讟讬讘讜转讗 讜讻讛''讙 谞拽讞讬诐 讗祝 砖诇讗 诪谉 讛诪讜诪讞讛 讻讚讗诪专讬' 讛转诐 (讚祝 住讙:) 讙讘讬 讘讬爪讬诐 讚诇讜拽讞讬谉 诪讛谉 讻砖讗讜诪专 砖诇 注讜祝 驻诇讜谞讬 讟讛讜专 诇讻讱 讛讜爪专讱 诇转专抓 讻砖谞讬诪讜讞讜 讻讱 讚拽讚拽 专''讬 讜讗''转 讚讗讻转讬 诇讗讜 诪讬诇转讗 驻住讬拽转讗 讛讬讗 讚讛讗 讗诐 讗诪专 讗谞讬 诪诇讞转讬诐 谞讗诪谉 讗祝 砖诇讗 诪谉 讛诪讜诪讞讛 讜讬砖 诇讜诪专 讚讚讘专 讝讛 诇讗 砖讻讬讞 讘专讜讘 诪讜讻专讬诐 砖讬讛讬讜 讘砖注转 诪诇讬讞讛 讜专讘讬谞讜 讬讛讜讚讛 讛拽砖讛 注诇 驻专''转 讚讗讬 住讬诪谞讬. 讚讙讬诐 讚讗讜专讬讬转讗 讗诐 讻谉 转诇讬 转谞讬讗 讘讚诇讗 转谞讬讗 讚拽讗诪专 讻住讬诪谞讬 讘讬爪讬诐 讻讱 住讬诪谞讬 注讜讘专讬 讚讙讬诐 讜注讜讚 讛拽砖讛 诪谉 讛讬专讜砖诇诪讬 讚驻讬专拽讬谉 谞转谉 讘专 专讘讗 讗诪专 拽诪讬讛 砖诪讜讗诇 讬讚注 讗谞讗 诪驻专砖讗 讘讬谉 注讜讘专讬 讚讙讬诐 讟诪讗讬诐 诇注讜讘专讬 讚讙讬诐 讟讛讜专讬诐 注讜讘专讬 讚讙讬诐 讟诪讗讬诐 注讙讜诇讬诐 注讜讘专讬 讚讙讬诐 讟讛讜专讬诐 讗专讜讻讬诐 讞诪讬 诇讬讛 讛讚讗 住诇驻讜转讗 讗''诇 讻讝讛 诪讛讜 驻讬专讜砖 讛专讗讛 诇讜 注讜讘专 砖诇 讚讙 讟讛讜专 讜讗''诇 讟诪讗 讗''诇 诇讗 讘讬砖 诇讬 讚讗诪专转 注诇 讟讛讜专 讟诪讗 讗诇讗 住讜驻讱 诇讜诪专 注诇 讟诪讗 讟讛讜专 诪砖诪注 讚讬砖 注讜讘专讬 讚讙 讟诪讗 讚讜诪讬谉 诇砖诇 讟讛讜专 讻诪讜 讘讘讬爪讬诐 讚讗讬讻讗 讚注讜专讘讗 讚讚诪讬讗 诇讬讜谞讛 讗诇诪讗. 住讬诪谞讬诐 诇讗讜 讚讗讜专讬讬转讗 讜讗讬谉 诇住诪讜讱 注诇 住讬诪谞讬 注讜讘专讬 讚讙讬诐 诪讬讛讜 讗讬谉 诇讗住讜专 讛讘讜专讘讜讟砖 讻讬 讗诪转 讛讜讗 砖讬砖 诇讜 讘诪讬诐 讜诪砖讬专谉 讘砖注讛 砖注讜诇讛 诪谉 讛诪讬诐: 

专讘讬谞讜 讞谞谞讗诇

驻讬' 讻讬诇讻讬转 讚讙 拽讟谉 讟讛讜专 讜讗诐 诪爪讗 讘讙专讘 砖转讬 讻讬诇讻讬讜转 砖讜讟讟讜转 讘讜 讛讗 讚转谞谉 讘讚讙讬诐 讻诇 砖讬砖 诇讜 住谞驻讬专 讜拽砖拽砖转 讗讜拽讬诪谞讗 诪讬谞讬 讚讙讬诐 砖砖诪谉 讘讗专讗' 讜驻诇诪讬专讗 砖专讗砖诐 讚讜诪讛 诇专讗砖 讚讙讬诐 讟诪讗讬谉 讗讘诇 砖讗专 讚讙讬诐 诇讻讜诇讬 讛讗讬 诇讗 讞讬讬砖讬谞谉:



讗诪专 专讘 驻驻讗 讟专讬转 砖讗讬谞讛 讟专讜驻讛 讛诇讻转讗 注讚 砖讬讛讗 专讗砖 讜砖讚专讛 砖诇 讻诇 讗讞讚 讜讗讞讚 谞讬讻专 讜讗诐 诇讗讜 讗驻讬诇讜 诇讟讘讜诇 讘爪讬专谉 讗住讜专. 讜诪讜转讘讬谞谉 注诇讬讛 讞转讬讻转 讚讙 砖讬砖 讘讛 住讬诪谉 讘讬谉 讘讻讜诇讛 讘讬谉 讘诪拽爪转讛 讗驻讬诇讜 讗讞讚 讘诪讗讛 讻讜诇谉 诪讜转专讜转. 讜诪注砖讛 讘注讜讘讚 讻讜讻讘讬诐 砖讛讘讬讗 讙专讘 诪诇讗 讞转讬讻讜转 讘爪讬专谉 讜谞诪爪讗 住讬诪谉 讘讗讞讚 诪讛谉 讜讛转讬专 专砖讘"讙 讗转 讛讙专讘 讻讜诇讜 讜诪砖谞讬 专讘 驻驻讗 讘砖讞转讬讻讜转 砖讜讜转 驻讬' 讻砖谞讬转谉 讞转讬讻讛 注诇 讞讘专转讛 诪转专讗讛 讚讙 砖诇诐 讜诪拽砖讬谞谉 讗讬 讛讻讬 诪讗讬 诇诪讬诪专讗 讜驻专拽讬谞谉 诪讛讜 讚转讬诪讗 谞讬讞讜砖 讚诇诪讗 讗转专诪讜讬讬 讗转专诪讬 诇讬讛 拽诪"诇 讚诇讗 讞讬讬砖讬谞谉:



讛讛讜讗 讗专讘讗 讚爪讞谞讬转讗 讚讗转讗讬 诇住讬讻专讗 讞讝讬 拽讬诇驻讬 砖讛谉 拽砖拽砖讬谉 专讘 讛讜谞讗 讘专 讞讬谞谞讗 砖专讗 诇讬讛 讗诪专 专讘讗 诪讬 讗讬讻讗 讚砖专讬 讻讬 讛讗 诪诇转讗 讘讗转专讗 讚砖讻讬讞讬 拽讬诇驻讬 谞驻拽讬 砖讬驻讜专讬 讚专讘讗 讜讗住讬专 砖讬驻讜专讬 讚专讘 讛讜谞讗 讘专 讞讬谞谞讗 讜砖讗专讜.



讜讗住讬拽谞讗 讗诪专 专讘 讗砖讬 讗谞讗 诇讗 讗住专谞讗 讜诇讗 砖专讬谞讗 讘讬谉 讘讙讜驻谉 讘讬谉 讘爪讬专谉 讜拽讬讬诪讗 诇谉 讻专讘 讗砖讬 讚讛讜讗 讘转专讗讛:



讬转讬讘 专讘 讗讚讗 讘专 讗讛讘讛 讜拽讗诪专 注讜讘讚 讻讜讻讘讬诐 砖讛讘讬讗 注专讬讘讛 诪诇讗讛 讞讘讬讜转 讜谞诪爪讗转 讻讬诇讻讬转 讘讗讞转 诪讛谉 驻转讜讞讜转 讻讜诇谉 诪讜转专讜转 讻诪讗谉 讚诪注专讘谉 讚诪讜 讜讻讜诇谉 讻讞讚讗 讞砖讬讘讬 住转讜诪讜转 讛讬讗 诪讜转专转 讜讻讜诇谉 讗住讜专讜转 讗诪专 诇讬讛 诪谞讗 诇讱 讛讗 讗诪专 诇讬讛 诪专讘 讜砖诪讜讗诇 讜专' 讬讜讞谞谉.



讗诪专 专讘 讘专讜谞讗 讗诪专 专讘 拽专讘讬 讚讙讬诐 讜注讜讘专谉 讗讬谞谉 谞诇拽讞讬谉 讗诇讗 诪谉 讛诪讜诪讞讛 讜诪拽砖讬谞谉 诇诪讬诪专讗 讚讙 讟诪讗 诪砖专讬抓 讚讙 讟讛讜专 诪讟讬诇 讘讬爪讬诐 讜驻专拽讬谞谉 转专讜讬讬讛讜 诪讟讬诇讬 讘讬爪讬诐 谞讬谞讛讜 诪讬讛讜 讟诪讗 诪砖专讬抓 诪讘驻谞讬诐 讚讙 讟讛讜专 诪讟讬诇 讘讬爪讬诐 讜诪砖专讬抓 诪讘讞讜抓 讜诇诪讛 诇讬 诪讜诪讞讛 谞讘讚讜拽 讘住讬诪谞讬谉 讚转谞讬讗 讻住讬诪谞讬 讘讬爪讬诐 讻讱 住讬诪谞讬 注讜讘专讬 讚讙讬诐 讜讘住讬诪谞讬 讘讬爪讬诐 转谞讬谞谉 讻诇 砖讻讜讚专转 讜注讙讜诇讙诇转 专讗砖讛 讗讞讚 讞讚 讜专讗砖讛 讗讞讚 讻讚 讻诇讜诪专 专讞讘讛 讟讛讜专讛 砖谞讬 专讗砖讬讛 讞讚讬谉 砖谞讬 专讗砖讬讛 讻讚讬谉 讟诪讗讛.





专诪讘"谉

注讚 砖讬讛讗 专讗砖 讜砖讚专讛 谞讬讻专. 驻讬' 专砖"讬 讝"诇 砖讬讛讗 谞讬讻专 讘专讗砖讜 讜砖讚专讜 砖讛讜讗 讚讙 讟讛讜专 讜讛讗 讚讗讜转讬讘 专讘 注讜拽讘讗 诪诪转谞讬' 讚讞讜诇讬谉 讚转谞谉 讜讘讚讙讬' 讻诇 砖讬砖 诇讜 住谞驻讬专 讜拽砖拽砖转 诇转专讜讜讬讬讛讜 驻专讬讱 讜讻讜诇讛 讻讚驻讬' 专砖"讬 讝"诇 讜诪拽专讗 讙讜驻讬讛 诇讗 诪讜转讬讘 讚讬诇诪讗 讻转讘 住讬诪谞讬谉 讜砖讬讬专 讻讚砖讬讬专 讘住讬诪谞讬 讘讛诪讛 讜讞讬讛 讜诇驻讬 砖专讗砖 讜砖讚专讛 转诇讜讬讬谉 讘住谞驻讬专 讜拽砖拽砖转 讗诪专 讛讻转讜讘 讚讘专 讛诪讻砖讬专谉 讜砖诪注讬谞谉 诪讬讛讗 讚讚讙讬诐 谞讗讻诇讬诐 讘讛讻专转 专讗砖 讜砖讚专讛 砖讗诐 专讗砖谉 讞讚 讜讬砖 诇讛谉 讞讜讟 讛砖讚专讛 诪讜转专讬谉. 
讜拽"诇 讛谞讛讜 讚讙讬诐 讚讗转讜 诇拽诪讬讬讛讜 讚专讘谞谉 讚诇注讬诇 谞讬讘讚拽讬谞讛讜 讘专讗砖 讜砖讚专讛. 讗"诇 讚讛讜讜 讚诪讜 讘专讗砖 讜砖讚专讛 诇讚讙讬诐 讟诪讗讬诐 讜讗驻"讛 讗诐 讬砖 诇讛诐 拽砖拽砖讬诐 讟讛讜专讬谉 讜讛讜讜 讚诪讜 诇讗专讗 讜驻诇诪讜讚讗 讚讚诪讜 专讬砖讬讬讛讜 诇讟诪讗讬' 讜诇讚注转讬讛 讚专' 谞讞诪谉 讗祝 讘砖讚专讛 谞诪讬 讗讬讻讗 讟讛讜专讬诐 讚讚诪讜 诇讟诪讗讬诐 讗讘诇 讗讬谉 诇讱 讚讙 讟诪讗 讚讜诪讛 诇讟讛讜专 讘专讗砖 讜砖讚专讛 讜诇驻讬讻讱 诪转讬专讬谉 讗讜转谉 讘专讗砖 讜砖讚专讛 讻诇 讝讛 诇驻讬 驻讬' 专砖"讬 讝"诇 讜讛讬讬谞讜 讚讗诪专讬' 诇注讬诇 讜讛讗讬 讚讙 讟诪讗 讻讬讜谉 讚诇讬转 诇讬讛 讞讜讟 讛砖讚专讛 讜讻讜' 讗诇诪讗 诇讬讻讗 讚讙 讟诪讗 讚讗讬转 诇讬讛 讞讜讟 讛砖讚专讛. 讜诪讬讛讜 讛讛讬讗 住讘专讗 诇专' 谞讞诪谉 讗转讗 讚讗诪专 讗讜 专讗砖 讗讜 砖讚专讛 讗讘诇 诇专讘 讛讜谞讗 讗讬讻讗 讟诪讗讬诐 讚讗讬转 诇讛讜 讞讜讟 讛砖讚专讛 讜诪"讛 讘注讬谞谉 讛讻专转 专讗砖 谞诪讬 讘讛讚讛. 
讜诇"谞 讚诇讻"注 讚讙讬诐 谞讬讻专讬谉 讗讜 讘专讗砖 讗讜 讘砖讚专讛 讗诇讗 讛讻讗 讻砖讚讙讬诐 讞转讜讻讬诐 讻诇 讗讞讚 诇砖谞讬诐 讜讘讗讬谉 专讗砖 讘驻"注 讜讙讜祝 讘驻"注 诪专 住讘专 讗诐 专讗砖 拽讬讬诐 讜谞讬讻专 砖讛讜讗 讟讛讜专 讗讜讻诇讬谉 讗祝 讛讙讜祝 讚诪讬谞讬讛 讛讜讗 讜讗注"驻 砖讛讙讜祝 讟专讜祝 讜讗讬谞讜 谞讬讻专 讜诪专 住讘专 讘注讬谞谉 住讬' 讘讻诇 讞转讬讻讛 讜转转讬讻讛 讗讗"讻 讛诐 讞转讬讻讜转 砖讜讜转 讜诪转讗讬诪讜转 讻讚诇拽诪谉 讻谞"诇, 讜驻讬' 诪讞讜讜专 讛讜讗. 
讗讘诇 讛专讗讘"讚 讝"诇 讻转讘 砖专讗砖 讜砖讚专讛 谞讬讻专 砖讛讜讗 讚讙 驻' 讜讛讜讗 讟讛讜专讜讗拽砖讬' 注诇讛 讚专' 谞讞诪谉 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转 讘砖诇诪讗 诇专' 讛讜谞讗 讘专讗砖 讗讬讻讗 住谞驻讬专 讜讘砖讚专讛 讗讬讻讗 拽砖拽砖转. 讜讗"诇 讚讛讬讬谞讜 讟注诪讗 讚专' 讛讜谞讗 讚讘注讬 专讗砖 讜砖讚专讛 讜诇讗讜 诪砖讜诐 讚住诪讻讬谞谉 讗讛讬讻专讗 讘注诇诪讗 讗诇讗 诇专讘 谞讞诪谉 拽砖讬讗 讚讘专讗砖 诇讬讻讗 拽砖拽砖转 讝"诇 讛专讘 讝"诇 讜诇驻讬 驻讬' 讝讛 诪讬 砖讗讬谞讜 诪讻讬专 讘专讗砖 讜砖讚专讛 砖讛讜讗 讚讙 驻诇讜谞讬 讜讛讜讗 讟讛讜专 讗讬谉 诇讜 住讬诪谉 讗诇讗 拽砖拽砖转.
讗诇讗 砖讗讬谉 讛驻讬' 讛讝讛 讚讜诪讛 讬驻讛 讘砖诪讜注转谞讜 讚讗讬 讛讻讬 讛讬讻讬 讗拽砖讬' 诪诪转谞讬' 诇讬诪讗 诪转谞讬转讬谉 讘砖讗讬谞讜 诪讻讬专 砖讛讜讗 讚讙 驻诇讜谞讬 讜讻谉 讛讜讗 讜讚讗讬 讚住讬诪谞讬 讚讙讬诐 拽转谞讬 讻讚拽转谞讬 住讬诪谞讬 讛注讜祝 诇诪讬 砖讗讬谞讜 讘拽讬 讘讛谉 讜转诪讛 注诇 注爪诪讱 讜讛诇讗 讗讬谉 讛讘拽讬讗讜转 讘讛谉 讗诇讗 讘讗讜转谉 砖讬砖 讘讛谉 住讬诪谞讬 讟讛专讛 砖讛诐 住谞驻讬专 讜拽砖拽砖转 讜诪转谞讬' 住讬诪谞讬谉 拽转谞讬 讜讘讛谉 讛讘拽讬讗讜转 转诇讜讬 讜讗讚专讘讗 诇讗 讛讬讛 讗驻砖专 诇转谞讗 诇砖谞讜转 诪砖谞转讜 讘注谞讬谉 讗讞专 讻诇诇 讗诇讗 砖讗谞讬 转诪讛 砖诇讗 专讗讬转讬 讘讞讬讘讜专讬 讛讙讗讜谞讬诐 讝"诇 砖讬讛讗 住讬' 诇讚讙讬诐 讘专讗砖 讜砖讚专讛 讜爪专讬讻讛 专讘讛. 



讞讝讗 讘讬讛 拽诇驻讬 讜砖专讬讬讛. 驻讬' 专砖"讬 讝"诇 讘诪拽爪转谉 专讗讛 拽诇驻讬谉 讜专讘讗 讞砖砖 砖诪讗 讬砖 砖诐 讚讙讬诐 讟诪讗讬诐 讜讟讛讜专讬诐 讜转诪讛 讛讜讗 诇诪讛 诇讗 讞砖砖 诇注专讘讜谞谉 讻诪讜 砖讗住专讜 讞讬诇拽 诪驻谞讬 注专讘讜谞谉 注讜诇讬谉 注诪讛 讜诇讗 讛转讬专讜 讗诇讗 讞讬诇拽 讗讜诪谉 砖讛讜讗 诪驻专讬砖谉 讻诪讜 砖驻讬' 专砖"讬 讝"诇 讜诇讚注转 专砖讘"讙 讜转"拽 讗讘诇 诇讗讜 讚讗讜诪谉 讗住讜专 讜讻谉 讚专讱 讛讚讙讬诐 讘专讜讘 注讜诇讬谉 讟诪讗讬诐 讜讟讛讜专讬诐 讻讗讞转.
讜讬砖 砖驻讬专砖讜 讚讻讜诇讬讛 讗专讘讗 讞讚讗 诪讬谞讗 讛讜讗 讜砖讜讬谉 讘诪专讗讛 讜专讘 讛讜谞讗 讗砖讻讞 拽诇驻讬 讘讚讜驻谞讗 砖诇 讗专讘讗 讜讛讬讛 转讜诇讛 砖诪讗 诇讗 谞砖专讜 讜讻讬讜谉 砖谞讬讻专 诇注讬谉 砖讻讜诇谉 诪讬谉 讗讞讚 讻讜诇谉 诪讜转专讬诐 讜讗"诇 专讘讗 诪讬 讗讬讻讗 讚砖专讬 讛讗 诪讬诇转讗 讘讚讜讻转讗 讚砖讻讬讞讬 拽诇驻讬 讻诇讜诪' 砖诪讗 诪讚讙讬诐 讗讞专讬诐 讟讛讜专讬诐 谞砖专讜 拽诇驻讬谉 讛诇诇讜 讜谞讚讘拽讜 讘讚讜驻谞讬 讛住驻讬谞讛 讜讛讻讬 讚讬讬拽讗 诇讬砖谞讗.



 讜讛讗 讚讗诪专讬谞谉 谞驻拽 砖驻讜专讬 讚专讘讗 讜讗住专 砖驻讜专讬 讚专讘 讛讜谞讗 讘专 讞讬谞谞讗 讜砖专讬. 讜诇讗讜 讚讜拽讗 讗诇讗 诪注讬拽专讗 谞驻拽 讚专讘 讛讜谞讗 讜砖专讬 砖讛专讬 讞讻诐 砖讗住专 讗讬谉 讞讘讬专讜 专砖讗讬 诇讛转讬专 讜注讜讚 讚讗诇讜 讘砖讬拽讜诇 讛讚注转 砖诇讛诐 谞讞诇拽讜 讜讗驻讬' 讛转讬专 讗讬谞讜 诪讜转专 讗诇讗 诪拽诪讬 讛讻讬 砖专讜 转讚注 讚讛讗 诪注讬拽专讗 讛"拽 谞驻拽 专"讛 讜砖专讬讬讛 讜讛讚专 讗转讗 专讘讗 讘转专讬讛 讜讚讗拽砖讬' 诪诪注砖讛 讘注讻讜"诐 讗讞讚 砖讛讘讬讗 注专讬讘讛 诪诇讗讛 讞讘讬讜转 讗讚专' 驻驻讗 诪拽砖讬' 讚讗诪专 专讗砖 讜砖讚专讛 诇讻诇 讗' 讜讗' 讜讛讗 专砖讘"讙 砖专讗 讘住讬' 砖诇 讗' 讜拽住"讚 讚讻讬讜谉 砖谞诪诇讞讜 讘讙专讘 讗讞讚 讗讬谉 讞讜砖砖讬谉 砖砖谞讬 诪讬谞讬谉 讟诪讗 讜讟讛讜专 诪拽诇拽诇讬谉 讝讛 讗转 讝讛 讜诪住拽讬' 讘讞转讬讻讜' 砖讜讜转 讜讗驻砖专 诇转专抓 诇讚注转 专砖"讬 砖讛讗专讘讗 谞诪讬 砖诇 讞讘讬讜转 诪诇讜讞讜转 讛讬转讛 讜讗讬谞讜 讘诪砖诪注. 



 讛讗 讚讗"专 讘专讜谞讗 讗诪专 专讘 拽专讘讬 讚讙讬诐 讜注讜讘专讬谉 讗讬谉 谞拽讞讬谉 讗诇讗 诪谉 讛诪讜诪讞讛. 谞专讗讛 砖专砖"讬 讝"诇 诪驻' 诪讜诪讞讛 讝讛 讘拽讬 讘讛谉 讜讗讬谞讜 诪讞讜讜专 诇讞诇拽 讘讬谉 讛诪讜诪讞讛 讛讗诪讜专 诇诪注诇讛 讘讻诇 讛砖诪讜注讛 诇讝讛. 讜讘讬专讜砖诇诪讬 讻诇诇谉 讻讜诇谉 讜转谞讬 讻讜诇谉 讜转谞讬 讗讬谉 诇讜拽讞讬谉 诪注讬 讚讙讬诐 讜拽专讘讬诐 讗诇讗 注"驻 诪讜诪讞讛 讜讗讬谉 诇讜拽讞讬谉 转讻诇转 讗诇讗 注"驻 诪讜诪讞讛 讜讻讜' 讗诇讗 诪讗讬 诪讜诪讞讛 谞讗诪谉 讜讛讟注诐 诪驻谞讬 砖谞讞砖讚讜 注诪讬 讛讗专抓 诇讬拽讞 拽专讘讬 讚讙讬诐 讜注讜讘专讬谉 诪谉 讛注讻讜"诐 讘讞讝拽转 砖讛诐 讟讛讜专讬诐 讜砖诪讗 讟诪讗讬诐 讛谉 讜讗诐 讗诪专 讗谞讗 诪诇讞转讬谞讛讜 谞讗诪谉 讚诪专转转 诪砖讜诐 讚诇讗 诪爪讬 诪砖转诪讬讟 诇讬讛 讗诐 讗讞讝讬谞讛讜 诇讘拽讬 讜讛讻讬专 讘讛诐 砖讛诐 讟诪讗讬诐 讗讘诇 诇讗 讗诪专 讗谞讗 诪诇讞转讬谞讛讜 诪爪讬 诪砖转诪讬讟 诇讬讛 讗诪专 讬砖专讗诇 诪讻专谉 诇讬 讘讞讝拽转 讟讛讜专讬诐 讜讛讟注谞讬 讜讚诪讬讗 讛讗 诪讬诇转讗 诇讛讗 讚讗讬转诪专 讘驻' 讗诇讜 讟专讬驻讜转 讙讘讬 讘讬爪讬诐 砖讗诐 讗诪专 诇讜 砖诇 注讜祝 驻诇讜谞讬 讟讛讜专 讛讜讗 谞讗诪谉.





专砖讘"讗

讻讗谉 讘驻转讜讞讜转 讻讗谉 讘住转讜诪讜转. 讻诇讜诪专 讘住转讜诪讜转 讗讞转 讜讘驻转讜讞讜转 砖转讬诐, 讚讻讬讜谉 讚驻转讜讞讛 讛讬讗 讗讬 诇讬转 讘讛 讗诇讗 讗讞转 讚讬诇诪讗 讗讬转专诪讜讬讬 讗讬转专诪讬 讜谞驻诇讛 砖诐 (转讜讛"讘 砖诐).



讻讬 转谞讛讬讗 讛讛讬讗 讘讗讚讗 讜驻诇诪讜讚讗 讚讚诪讜 专讬砖讬讬讛讜 诇讟诪讗讬谉, 讗诪专 诪专 讬讛讜讚讛 诪砖诪讬讛 讚注讜诇讗 诪讞诇讜拽转 诇讟讘诇 讘爪讬专谉 讗讘诇 讘讙讜驻谉 讚讘专讬 讛讻诇 讗住讜专, 注讚 砖讬讛讗 专讗砖讜 讜砖讚专讜 谞讬讻专 诇讻诇 讗讞讚 讜讗讞讚. 驻讬专砖 专砖"讬 (诇讟, 讘, 讚"讛 讻诇): 砖讬讛讗 讘专讗砖讜 讜砖讚专讜 谞讬讻专 砖讛讜讗 讚讙 讟讛讜专, 砖讻诇 讛讚讙讬诐 谞讬讻专讬谉 讘专讗砖 讘讬谉 讟讛讜专 讘讬谉 讟诪讗, 砖讛讟诪讗讬谉 专讗砖讬讛谉 讞讚讬谉 讜讗讬谉 诇讛诐 讞讜讟 讛砖讚专讛. 讜讛谞讛讜 讚讙讬诐 讚讗诪专讬谞谉 诇注讬诇 讚讗转讜 诇拽诪讬讬讛讜 讚专讘谞谉 讜诇讗 讘讚拽讜 诇讛讜 讘专讗砖 讜砖讚专讛 诪砖讜诐 讚讛讜讜 讚诪讜 讘专讗砖谉 讜砖讚专谉 诇讟诪讗讬谉. 讜讻谉 驻讬专砖 砖诐 专砖"讬 讝"诇 砖讬砖 诪谉 讛讟讛讜专讬诐 砖讚讜诪讬谉 诇讟诪讗讬谉 讜讗驻讬诇讜 讛讻讬 讟讛讜专讬谉, 砖讬砖 诇讛诐 住谞驻讬专 讜拽砖拽砖转, 讻讚讗诪专讬谞谉 讘讗讚讗 讜驻诇诪讜讚讗 讚讚诪讜 专讬砖讬讬讛讜 诇讟诪讗讬谉, 讗讘诇 讗讬谉 砖讜诐 讚讙 讟诪讗 讚讜诪讛 诇讟讛讜专, 讜诇驻讬讻讱 谞讗讻诇讬谉 讘讛讬讻专 专讗砖 讜砖讚专讛. 讜讛讗 讚讗讜转讬讘 专讘 注讜拽讘讗 诪诪转谞讬转讬谉 讚讞讜诇讬谉 (谞讟, 讗) 讚拽转谞讬 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转 诇转专讜讜讬讛讜 驻专讬讱, 讜讗讜拽诪讬讛 讘讗讚讗 讜驻诇诪讜讚讗, 讛讗 讘专讗砖谉 讜砖讚专谉 讚讜诪讬谉 诇讟讛讜专讬谉 讗祝 注诇 驻讬 砖诇讗 诪爪讬谞讜 诇讛诐 住谞驻讬专 讜拽砖拽砖转 讟讛讜专讬谉, 讘讬讚讜注 砖住谞驻讬专 讜拽砖拽砖转 讛讬转讛 诇讛谉. 讗讘诇 讛专讗讘"讚 讝"诇 讻转讘 砖专讗 讜砖讚专讛 谞讬讻专 砖讛讜讗 讚讙 驻诇讜谞讬 讜讟讛讜专 拽讗诪专, 讜讗拽砖讬谞谉 讗讚专讘 谞讞诪谉 诪诪转谞讬转讬谉 讚住谞驻讬专 讜拽砖拽砖转, 讚讘砖诇诪讗 诇专讘 讛讜谞讗 讚讘注讬 专讗砖 讜砖讚专讛, 诪砖讜诐 讚讘专讗砖 讗讬讻讗 住谞驻讬专 讜讘砖讚专讛 讗讬讻讗 拽砖拽砖转, 讗诇讗 诇专讘 谞讞诪谉 拽砖讬讗 讚讛讗 讘专讗砖 诇讬讻讗 拽砖拽砖转. 讜拽砖讬讗 诇讬 诇驻讬专讜砖讜, 讚讗诐 讻谉 讚专讘 讛讜谞讗 讘注讬 砖讚专讛 诪砖讜诐 拽砖拽砖转 讜诇讗 诪砖讜诐 讛讬讻专讗, 诪讗讬 讘注讬 专讗砖 讻诇诇, 讚讻讬讜谉 讚讗讬讻讗 拽砖拽砖转 讜讚讗讬 讟讛讜专, 讚讻诇 砖讬砖 诇讜 拽砖拽砖转 讬砖 诇讜 住谞驻讬专, 讜讻讬讜谉 讚专讘 谞讞诪谉 讛讜讛 诪讻砖讬专 讘讞讚 讘专讗砖 讗讜 讘砖讚专讛, 讚专讘 讛讜谞讗 谞诪讬 诇讗 讛讜讛 诇讬讛 诇诪讬诪专 讗诇讗 注讚 讚讗讬讻讗 砖讚专讛 讜转讜 诇讗, 讜讘砖诇诪讗 诪转谞讬转讬谉 讚拽转谞讬 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转 讜诇讗 拽转谞讬 讻诇 砖讬砖 诇讜 拽砖拽砖转, 诪砖讜诐 讚转谞讗 诪讛讚专 诇讗讚讻讜专讬 讘讻诇 诪讬讚讬 讜诪讬讚讬 住讬诪谞讬谉 讚讻转讬讘讬谉 讘讬讛 讘讗讜专讬转讗, 讜讘拽专讗 (讜讬拽专讗 讬讗, 讟) "讻诇 讗砖专 诇讜 住谞驻讬专 讜拽砖拽砖转" 讻转讬讘, 讜拽专讗 谞诪讬 讚讻转讘 住谞驻讬专 讜拽砖拽砖转, 诪砖讜诐 讚诇讗 谞讟注讬 讘讬谉 住谞驻讬专 讜拽砖拽砖转, 讗讬 谞诪讬 诇讛讙讚讬诇 转讜专讛, 讻讚讗讬转讗 讘驻专拽 讗诇讜 讟专驻讜转 (讞讜诇讬谉 住讜, 讘) 讜讘谞讚讛 驻专拽 讘讗 住讬诪谉 (谞讚讛 谞讗, 讘), 讗讘诇 专讘 讛讜谞讗 诇讗 讛讜讛 诇讬讛 诇诪讬诪专 讗诇讗 砖讬讛讗 砖讚专讛 谞讬讻专转 诇讻诇 讗讞讚, 讜讛专诪讘"谉 讝"诇 讛拽砖讛 注诇讬讜 讙诐 讻谉, 讚讗讬 讛讻讬 讛讬讻讬 讗拽砖讬谞谉 诪诪转谞讬转讬谉, 诇讬诪讗 诪转谞讬转讬谉 讘砖讗讬谞讜 诪讻讬专 砖讛讜讗 讚讙 讚驻诇讜谞讬 讜砖讛讜讗 讟讛讜专, 讜讻谉 讛讜讗 讜讚讗讬, 讚住讬诪谞讬 讚讙讬诐 拽转谞讬 讻讚拽转谞讬 住讬诪谞讬 讛注讜祝 诇诪讬 砖讗讬谞讜 讘拽讬 讘讛谉, 讜转诪讛 注诇 注爪诪讱 讜讛诇讗 讗讬谉 讛讘拽讬讗讜转 讘讛谉, 讗诇讗 砖讛讜讗 诪讻讬专 讘讗讜转谉 砖讬砖 诇讛诐 住讬诪谞讬 讟讛专讛 砖讬砖 住谞驻讬专 讜拽砖拽砖转, 讜诪转谞讬转讬谉 住讬诪谞讬谉 拽转谞讬 讜讘讛谉 讛讘拽讬讗讜转 转诇讜讬, 讜讗讚专讘讛 诇讗 讛讬讛 讗驻砖专 诇转谞讗 诇砖谞讜转 诪砖谞转讬谞讜 讘注谞讬谉 讗讞专 讻诇诇. 讗诇讗 砖讗谞讬 转诪讛 砖诇讗 专讗讬转讬 讘讞讘讜专 讛讙讗讜谞讬诐 讝"诇 砖讬讛讬讛 住讬诪谉 诇讚讙讬诐 讘专讗砖 讜砖讚专讛, 讜爪专讬讻讗 注讬讜谞讛 专讘讛. 诇砖讜谉 讛专讘 讝"诇 (转讜讛"讘 砖诐).



讗诪专 诪专 讬讛讜讚讛 诪砖诪讬讛 讚注讜诇讗 诪讞诇讜拽转 诇讟讘诇 讘爪讬专谉. 讻诇讜诪专 诪讞诇讜拽转 讚专讘 讛讜谞讗 讜专讘 谞讞诪谉 讘专讗砖 讜砖讚专讛 谞讬讻专 讛谞讬 诪讬诇讬 诇讟讘诇 讘爪讬专谉, 讗讘诇 讘讙讜驻谉 讚讘专讬 讛讻诇 讗住讜专 注讚 砖讬讛讗 专讗砖 讜砖讚专讛 谞讬讻专 诇讻诇 讗讞讚 讜讗讞讚. 讗诪专 讝注讬专讗 诪专讬砖 讛讜讛 诪讟讘诇讬谞讗 讘爪讬专谉, 讻讬讜谉 讚砖诪注谞讗 诇讛讗 讚讗诪专 诪专 [讬讛讜讚讛] 诪砖诪讬讛 讚注讜诇讗: 诪讞诇讜拽转 诇讟讘诇 讘爪讬专谉, 讗驻讬诇讜 讘爪讬专谉 诇讗 诪讟讘讬诇谞讗. 讜讛讻讬谉 讛诇讻转讗, 讚讗驻讬诇讜 诇讟讘诇 讘爪讬专谉 讻诇 砖讬砖 讘讛 讚讙讬诐 讗讬谉 诪讟讘讬诇讬谉 讘讜 注讚 砖讬讛讗 专讗砖 讜砖讚专讛 谞讬讻专 诇讻诇 讗讞讚 讜讗讞讚, 讚讙讝专讬谞谉 爪讬专谉 讗讟讜 讙讜驻谉, 讗讘诇 讗讬谉 讘讛 讚讙 讻诇 砖讬砖 讘讛 讻诇讘讬转 诪讜转专转. (讜讘讚讘专讬) [讜诇讚讘专讬] 专"讞 讝"诇 讗驻讬诇讜 讗讬谉 讘讛 讗诇讗 讚讙 讗讞讚 讟讛讜专 诪讜转专转, 讜讛讜讗 砖讗讬谉 讘讛 讚讙讬诐 讗讞专讬诐 砖讗讬谞谉 谞讬讻专讬谉 讘专讗砖谉 讜砖讚专谉, 讜讚讜拽讗 住转讜诪讛, 讗讘诇 驻转讜讞讛 注讚 砖转讛讗 讘讛 砖转讬 讻诇讘讬讜转 (转讜讛"讘 砖诐).



讗诪专 专讘 讗砖讬, 诇讚讬讚讬 讚讗诪专 诇讬 专讘 驻驻讬, 讻讬 砖专讗 专讘 讛讜谞讗 讘专 讞讬谞谞讗 讗驻讬诇讜 讘讙讜驻谉, 讜讗谞讗 诇讗 诪讬住专 讗住专谞讗 讚讛讗 讗诪专 诇讬 专讘 驻驻讬, 讜诇讗 诪讬砖专讗 砖专讬谞讗 讚讗诪专 专讘 驻驻讗 讛诇讻转讗 注讚 砖讬讛讗 专讗砖 讜砖讚专讛 谞讬讻专 诇讻诇 讗讞讚. 讜讻谉 讛诇讻转讗 (转讜讛"讘 砖诐).



讗诪专 专讘 拽专讘讬 讚讙讬诐 讜注讜讘专讬谉 讗讬谉 谞讬拽讞讬谉 讗诇讗 诪谉 讛诪讜诪讞讛 讜讻讜'. 讜讗诪专讬谞谉 注诇讛 讘讙诪专讗 (诇讛诇谉 注"讘): 讗讬谉 砖诐 诪讜诪讞讛 诪讗讬, 讗诪专 专讘 讛讜谞讗, 注讚 砖讬讗诪专 讗谞讬 诪诇讞转讬诐, 讗诪专 专讘 谞讞诪谉, 注讚 砖讬讗诪专 讗诇讜 讚讙讬诐 讜讗诇讜 拽专讘讬讛谉, 讜讻谉 讗讜专讬 诇讬讛 专讘 讬讛讜讚讛 诇讗讚讗 讚讬讗诇讗 讻诪讗谉 讚讗诪专 讗谞讬 诪诇讞转讬诐. 讜驻讬专讜砖 诪讜诪讞讛 讻讗谉, 驻讬专砖 专砖"讬 讝"诇: 讘拽讬 讘讛谉. 讜讘讜讚讗讬 讚诇讬砖谞讗 讚讙诪专讗 诪砖诪注 讛讻讬, 诪讚讗诪专讬谞谉 讗讬谉 砖诐 诪讜诪讞讛 诪讗讬, 砖讗诐 讗转讛 诪驻专砖 讛讗讬 诪讜诪讞讛 诪讜讞讝拽 讘讻砖专讜转 讻诪讜诪讞讛 讚讗诪专讬谞谉 讘转讻诇转 (诪谞讞讜转 诪讘, 讘) 讜讻讻讜诇讗 砖诪注转讗 讚讛转诐, 诇讗 讛讜讛 诇讬讛 诇诪讬诪专 讗讬谉 砖诐 诪讜诪讞讛, 讗诇讗 诇拽讞 诪诪讬 砖讗讬谞讜 诪讜讞讛 诪讗讬. 讗讘诇 讛专诪讘"谉 讝"诇 驻讬专砖 讚讛讗讬 诪讜诪讞讛 讻诪讜诪讞讛 讚讻讜诇讗 砖诪注转讗, 诪讜讞讝拽 讘讻砖专讜转 讜谞讗诪谉. 讜讘讬专讜砖诇诪讬 谞诪讬 讻诇诇谉 讻讜诇谉 讻讗讞讚 讜转谞讬 (讘驻专拽讬谉 讛"讟) 讗讬谉 诇讜拽讞讬谉 诪注讬 讚讙讬诐 讜拽专讘讬讛谉 讗诇讗 注诇 驻讬 诪讜诪讞讛, 讜讗讬谉 诇讜拽讞讬谉 转讻诇转 讗诇讗 注诇 驻讬 诪讜诪讞讛, 讜讛讟注诐 诪驻谞讬 砖谞讞砖讚讜 注诪讬 讛讗专抓 诇讬拽讞 拽专讘讬 讚讙讬诐 诪谉 讛谞讻专讬诐 讘讞讝拽转 砖讛谉 讟讛讜专讬谉 讜诪讜讻专讬谉 讗讜转谉 诇讬砖专讗诇, 讜砖诪讗 讟诪讗讬谉 讛谉. 讜讗诐 讗诪专 讗谞讬 诪诇讞转讬诐 谞讗诪谉, 讚诪讬专转转 诪砖讜诐 讚诇讗 诪爪讬 诪讬砖转诪讬讟 诇讬讛, 讗讘诇 讗诐 诇讗 讗诪专 讗谞讬 诪诇讞转讬诐 诪爪讬 诪讬砖转诪讬讟 诇讬讛, 讜讗诪专: 讬砖专讗诇 诪讻专谉 诇讬 讘讞讝拽转 砖讛谉 讻砖专讬谉, 讜讚诪讬讗 讛讗 诪讬诇转讗 诇讛讗 讚讗转诪专 讘驻专拽 讗诇讜 讟专驻讜转 (讞讜诇讬谉 住讙, 讘) 讙讘讬 讘讬爪讬诐, 砖讗诐 讗诪专 砖诇 注讜祝 驻诇讜谞讬 讜讟讛讜专 讛讜讗 谞讗诪谉. 讻谉 讻转讘 讛专讘 讝"诇. 讜谞专讗讛 诪讚讘专讬讜 讚讗驻讬诇讜 讘讞砖讜讚 讗讜 讘谞讻专讬 住讙讬 诇谉 讘讗谞讬 诪诇讞转讬诐, 诪讚诪讚诪讬 诇讛 诇砖诇 注讜祝 驻诇讜谞讬 讜讟讛讜专 讛讜讗, 讚讛转诐 讗驻讬诇讜 讘谞讻专讬 砖专讬谞谉 讘讛讻讬, 讜讗讬谉 诇讱 讞砖讜讚 讙讚讜诇 诪谉 讛谞讻专讬, 讗讘诇 讛专讗讘"讚 讝"诇 (讘讞讬' 注诇 讗转专) 讻转讘: 讚讚讜拽讗 讘诪讬 砖讗讬谞讜 诪讜诪讞讛 住讙讬 诇谉 讘讗谞讬 诪诇讞转讬诐, 讗讘诇 讘讬砖专讗诇 讞砖讜讚 讗讬谞讜 谞讗诪谉 注讚 砖讬讗诪专 讗诇讜 讚讙讬诐 讜讗诇讜 拽专讘讬讛谉, 讜诪讻诇 诪拽讜诐 讘讗诇讜 讚讙讬诐 讜讗诇讜 拽专讘讬讛谉 讗驻讬诇讜 讞砖讜讚 诇讜拽讞讬谉 诪诪谞讜 讚讗讬谉 诇讱 讞砖讜讚 讬讜转专 诪谉 讛谞讻专讬 讜讘讗讜诪专 砖诇 注讜祝 驻诇讜谞讬 讜讟讛讜专 讛讜讗 谞讗诪谉 诪砖讜诐 讚诇讗 诪爪讬 诪讬砖转诪讬讟 诇讬讛, 讜讻诇 砖讻谉 讘讗讜诪专 讗诇讜 讚讙讬诐 讜讗诇讜 拽专讘讬讛谉 砖讗谞讜 专讜讗讬谉 讘注讬谞讬谞讜 讛讚讙讬诐 讜讛注讜讘专讬谉 (转讜讛"讘 砖诐).



讜诇讬讘讚讜拽 讘住讬诪谞讬谉 讚转谞讬讗 讻住讬诪谞讬 讘讬爪讬诐 讻讱 住讬诪谞讬 讚讙讬诐 讜讻讜'. 讜讗讜拽诪讛 专讘讬谞讗 讻砖谞讬诪讜讞讜. 讜砖诪注讬谞谉 诪讛讗 讚专讘讬谞讗 讚住讬诪谞讬诐 讚讗讜专讬讬转讗 讜讛专讗讘"讚 讝"诇 驻住拽 讻讱, 砖讻讱 讻转讘 (砖诐) 讜讚讜拽讗 住讬诪谞讬 注讜讘专讬 讚讙讬诐 讚诇讬讻讗 讚讚诪讬 诇讛讜 讘讟诪讗讬谉, 讗讘诇 讘讘讬爪讬诐 砖诇 注讜祝 诇讗 住诪讻讬谞谉 讗住讬诪谞讬诐, 诪砖讜诐 讚讗讬讻讗 讚注讜专讘讗 讚讚诪讬 诇讚讬讜谞讛, 讜讘讻讬 讗讬转讗 讘诪住讻转 讞讜诇讬谉 (住讚, 讗). 讜讻讱 讻转讘 专讘谞讜 转诐 讝"诇 诪讚驻专讬讱 专讘讬谞讗 讘砖谞讬诪讜讞讜 讜诇讗 讗诪专 住讬诪谞讬谉 诇讗讜 讚讗讜专讬讬转讗 讻讚讗诪专讬谞谉 讘讞讜诇讬谉 讙讘讬 讘讬爪讬诐, 讚讗诇诪讗 砖诪注转 诪讬谞讛 讚住讬诪谞讬 注讜讘专讬 讚讙讬诐 讚讗讜专讬讬转讗, 讜诇讚讘专讬讛诐 砖转讬 讛住讜讙讬讜转 砖讘讻讗谉 讜砖讘讞讜诇讬谉 讛诇讻讛 讛谉, 讚讙讘讬 讚讙讬诐 住讬诪谞讬 讚讗讜专讬讬转讗, 讚讛讗 讘讘讬爪讬诐 谞诪讬 讗讬 诇讗讜 讚讗讬讻讗 讚注讜专讘讗 讚讚诪讬 诇讬讜谞讛, 讗住讬诪谞讬诐 谞诪讬 住诪讻讬谞谉 讘讛讜, 讜讘讙讚讬诐 拽讬诐 诇讛讜 诇专讘谞谉 讚诇讬讻讗 讚讟诪讗 讚讚诪讬 诇讟讛讜专 讻诇诇 讜讘专讬讬转讗 讛讻讬 拽转谞讬, 讻住讬诪谞讬 讘讬爪讬诐 讻讱 住讬诪讬谞讬诐 注讜讘专讬 讚讙讬诐, 诪讛 住讬诪谞讬 讘讬爪讬诐 砖讗诐 讟诪讗 讟诪讗 讜讟讛讜专 转讜诇讬谉 诪砖讜诐 讚讗讬讻讗 讚讟诪讗讬谉 讚讚诪讬谉 诇讟讛讜专讬谉, 讻讱 住讬诪谞讬 讚讙讬诐 砖讗诐 讟诪讗 讟讗诪 讜讗诐 讟讛讜专 讟讛讜专. 讜诇讻讗讜专讛 谞专讗讛 诇讬 讻讚讘专讬讜, 讚专讘讬谞讗 讻讘专 注诪讚 注诇 讚讘专讬 专' 讝讬专讗 砖讛拽砖讛 诪砖诪讜谞讛 住驻讬拽讜转 讙讘讬 住讬诪谞讬 讘讬爪讬诐 讘讗诇讜 讟专驻讜转 (砖诐), 讜讗讬讱 诇讗 讞砖砖 诇讜, 讜讗诐 讗转讛 讗讜诪专 砖讗祝 注诇 驻讬 讻谉 诇讗 拽讘诇 讚讘专讬讜, 讗谞讜 讗讬讱 谞谞讬讞 讚讘专讬 专讘讬谞讗 砖讛讜讗 讗讞专讜谉 讜谞转驻讜住 讚讘专讬 专' 讝讬专讗 讗讞专 砖诇讗 拽讘诇诐 专讘讬谞讗, 讜注讜讚 讚讗讬 讚诪讬讗谉 诇讙诪专讬 诇讛讚讚讬 诇讗讜 讛讜讛 砖转讬拽 讙诪专讗 讛讻讬 诪讛讱 拽讜砖讬讗 讚专' 讝讬专讗, 讜讛讜讛 诇讬讛 诇讗拽砖讜讬讬 讛讻讗 讗讬 讛讻讬 砖诪讜谞讛 住驻讬拽讜转 诇讘讚讜拽 讘讘讬爪讬讛讜, 讗诇讗 讜讚讗讬 讛讚注转 诪讻专注转 讻讚讘专讬 专讘谞讜 转诐 讝"诇, 讜讗讬谉 讝讜 讚讜诪讛 诇讝讜, 讜讻谉 谞专讗讛 讚注转 专砖"讬 讝"诇 诪诪讛 砖讻转讘 砖诐 讘驻专拽 讗诇讜 讟专驻讜转 (砖诐 讚"讛 讛讻讬 讙专住讬谞谉), 讝"诇: 讗诇讗 讗诪专 专' 讝讬专讗 住讬诪谞讬谉 诇讗讜 讚讗讜专讬讬转讗, 讛谞讱 住讬诪谞讬 讘讬爪讬诐 诇讗讜 讛诇讻讛 诇诪砖讛 诪住讬谞讬 谞讬谞讛讜 讜诇讗 住诪讻讬谞谉 注诇讬讬讛讜, 注讚 讻讗谉. 讜讗祝 专"讞 讝"诇 讻转讘 讗诇讗 诇讗讜 砖诪注 诪讬谞讛 住讬诪谞讬诐 砖诇 讘讬爪讬诐 诇讗讜 讛诇讻讛, 注讚 讻讗谉. 诪讚讘专讬 讻讜诇诐 谞诇诪讜讚 讚讚讜拽讗 住讬诪谞讬诐 砖诇 讘讬爪诪讬诐 诇讗讜 讚讗讜专讬讬转讗, 讗讘诇 砖诇 拽专讘讬 讚讙讬诐 讚讗讜专讬讬转讗. 讗讘诇 专讘谞讜 讬爪讞拽 讘注诇 讛转讜住驻讜转 讝"诇 讗诪专 讚住讬诪谞讬诐 诇讗讜 讚讗讜专讬讬转讗 讘讬谉 讘讘讬爪讬诐 讘讬谉 讘拽专讘讬 讚讙讬诐, 讜注讚 砖讬讗诪专 砖诇 讚讙 驻诇讜谞讬 讜讟讛讜专 讛讜讗 讗讬谉 住讜诪讻讬谉 注诇讬讜, 讜讻谉 谞专讗讛 讙诐 诪讛诇讜讻转 讛专讘 讗诇驻住讬 讝"诇, 砖讛讜讗 讝"诇 讻转讘 讛讻讗 讛讗 讚专讘 讚讗诪专 拽专讘讬 讚讙讬诐 讗讬谉 谞讬拽讞讬谉 讗诇讗 诪谉 讛诪讜诪讞讛 讜诇讗 讻转讘 讻诇讜诐 诪诪讛 砖讛拽砖讜 注诇讬讛 讘讙诪专讗 诇讬讘讚讜拽 讘住讬诪谞讬诐 讜诇讗 讚讘专讬 专讘讬谞讗 砖讛注诪讬讚讛 讘砖谞讬诪讜讞讜, 讜讘驻专拽 讗诇讜 讟专驻讜转 (砖诐 讻讗, 讘 讘讚驻讬 讛专讬"祝) 讻转讘 讚讘专讬 专' 讝讬专讗 砖讗诪专 讚讗诪专 住讬诪谞讬诐 诇讗讜 讚讗讜专讬讬转讗, 谞专讗讛 砖讛讜讗 讝"诇 住讘讜专 砖砖转讬 讛住讜讙讬讜转 讝讜 砖讘讻讗谉 讜讗讜转讛 砖讘讞讜诇讬谉 讞讜诇拽讜转 讘住讬诪谞讬诐 讗讬 讚讗讜专讬讬转讗 讗讬 讚专讘谞谉, 讜住诪讱 诇讜 注诇 讗讜转讛 住讜讙讬讛 砖讘讞讜诇讬谉 诪砖讜诐 讚讗讬转讗 诪专讗 讘讚讜讻转讗 讙讘讬 讛诇讻讛 讚讛讗讬 讚讬谞讗, 讜讗祝 注诇 讙讘讬 讚专讘讬谞讗 讘转专讗 讛讜讗 诪住转讘专讗 讟注诪讬讛 讚专' 讝讬专讗 讚讛转诐, 讚讛讗 讟注诪讗 拽讗诪专 讚讗讬 诇讗 转讬诪讗 讛讻讬 砖诪讜谞讛 住驻讬拽讜转 诇讬讘讚讜拽 讘讘讬爪讬讬讛讜, 讜讻讬讜谉 讚住讬诪谞讬 讘讬爪讬诐 诇讗讜 讚讗讜专讬讬转讗 讜诇讗 住诪讻讬谞谉 注诇讬讬讛讜, 讗祝 住讬诪谞讬 讚讙讬诐 诇讗 住诪讻讬谞谉 注诇讬讬讛讜, 讚讛讗 讘讘专讬讬转讗 诇讛讚讚讬 诪讚诪讬 诇讛讜. 讗诇讗 砖讗谞讬 转诪讛 讘讚讘专讬 讛专讘 砖讛讘讬讗 讘讛诇讻讜转 讘注讘讚讜转 讗诇讬诇讬诐 讘专讬讬转讗 讚讻住讬诪谞讬 讘讬爪讬诐 讻讱 住讬诪谞讬 拽专讘讬 讚讙讬诐, 讜讗诐 讗讬谞讛 讛诇讻讛 诇诪讛 讻转讘讛. 讜讗讜诇讬 讻转讘讛 诇诇诪讜讚 诪诪谞讛 讘砖谞讬 专讗砖讬讛 讻讚讬谉 讜讘砖谞讬 专讗砖讬 讛讚讬谉 讚讜讚讗讬 讟诪讗讛, 讜讗驻讬诇讜 讗诪专 砖诇 讚讙 驻诇讜谞讬 讜讟讛讜专 讛讜讗 诇讗 住诪讻讬谞谉 注诇讬讛, 讜讘专讗砖讛 讗讞讚 讞讚 讜专讗砖 讗讞讚 讻讚, 讗讬 讗诪专 砖诇 讚讙 驻诇讜谞讬 讜讟讛讜专 讛讜讗专 住诪讻讬谞谉 注诇讬讛, 讜讗讬 诇讗 诇讗 住诪讻讬谞谉 注诇讬讛, 讜讻讚讗诪专讬谞谉 讛转诐 讘驻专拽 讗诇讜 讟专驻讜转 (砖诐) 讙讘讬 讘讬爪讬诐. 讜讛专诪讘"谉 讝"诇 (讘讞讜诇讬谉 砖诐) 讛讘讬讗 专讗讬讛 讚住讬诪谞讬谉 诇讗讜 讚讗讜专讬讬转讗 讗驻讬诇讜 讘讙讚讬诐, 诪讚讙专住讬谞谉 讘讬专讜砖诇诪讬 讘诪住讻转 注"讗 (讘驻专拽讬谉 讛"讗) 专' 谞转谉 讘专 讘讗 讗诪专 拽讜诪讬 砖诪讜讗诇, 讬讚注谞讗 诇驻专讜砖讬 讘讬谉 注讜讘专讬 讚讙讬诐 讟诪讗讬谉 诇注讜讘专讬 讚讙讬诐 讟讛讜专讬谉, 注讜讘专讬 讚讙讬诐 讟诪讗讬谉 注讙讜诇讬谉 讜注讜讘专讬 讚讙讬诐 讟讛讜专讬谉 讗专讜讻讬谉, 讞诪讗 诇讬讛 讞讚讗 爪诇讜驻讞讗. 讗诪专 诇讬讛 讻讝讛 诪讛讜, 讗诪专 诇讬讛 讟诪讗讛, 讗诪专 诇讬讛 诇讗 讘讬砖 诇讬 注诇 讚讗诪专转 注诇 讟讛讜专 讟诪讗, 讗诇讗 砖住讜驻拽 诇讜诪专 注诇 讟诪讗 讟讛讜专. 诪砖诪注 诪讬讛讗 讚诇诪讗谉 讚讗诪专 讚讙讬诐 讟诪讗讬谉 讬砖 诇讛诐 注讜讘专讬诐, 住讬诪谞讬 注讜讘专讬 讚讙讬诐 诇讗讜 讚讗讜专讬讬转讗, 讚讗祝 注诇 讙讘讬 讚专' 谞转谉 讘专 讘讗 住讬诪谞讬谉 讚拽转谞讬 讘讘专讬讬转讗 讛讜讛 讙诪讬专 讜注诇讬讬讛讜 讛讜讗 讚诪讬讱 讗驻讬诇讜讛 讻讬 诇讗 拽讘讬诇 砖诪讜讗诇 诪讬谞讬讛, 讚住讘讬专讗 诇讬讛 讻专' 讝讬专讗, 讜诪讬讛讜 讘注讜讘专讬 讚讙讬诐 谞专讗讛 讚住讘讬专讗 诇讬讛 诇专讘谞讜 讗诇驻住讬 讝"诇 讚讟讛讜专讬谉 讜讗讬谉 爪专讬讻讬谉 住诪讬谞讬谉, 砖讛讜讗 讝"诇 讙讜专住 讻讗谉 讜讘讞讜诇讬谉 讻住讬诪谞讬 讘讬爪讬诐 讻讱 住讬诪谞讬谉 拽专讘讬 讚讙讬诐 讜讻讚诪转专爪讬 诇讛 诇讘专讬讬转讗 讛转诐 讜讗诪专讬谞谉 转谞讬 讻讱 住讬诪谞讬 拽专讘讬 讚讙讬诐, 谞专讗讛 讚住讘讬专讗 诇讬讛 讻诪讗谉 讚讗诪专 讘砖诪注转讬谉 讚注讘讜讚转 讗诇讬诇讬诐 讚讙 讟诪讗 诪砖专讬抓 讚讙 讟讛讜专 诪讟讬诇 讘讬爪讬诐, 讛诇讻讱 注讜讘专讬 讚讙讬诐 讗讬谉 爪专讬讻讬谉 讘讚讬拽讛 讚讗讬谉 诇讱 讘讛谉 讗诇讗 讟讛讜专讬谉, 讗讘诇 拽专讘讬 讚讙讬诐 讗讬 讗诪专 砖诇 讚讙 驻诇讜谞讬 讜讟讛讜专 讛讜讗 讜讗谞讬 诪诇讞转讬诐 谞讗诪谉, 讜讛讜讗 砖诇讗 讬讛讗 讞砖讜讚, 讗讘诇 讘讞砖讜讚 讗讬谞讜 谞讗诪谉 讗诇讗 讘讗讜诪专 讗诇讜 讚讙讬诐 讜讗诇讜 拽专讘讬讛谉 讜讻讚讘专讬 讛专讗讘"讚 讝"诇 砖讻转讘谞讜 诇诪注诇讛, 讜讛讜讗 讛讚讬谉 讘谞讻专讬. 讜讗诐 讛讬讜 砖谞讬 专讗砖讬讛 讞讚讬谉 讗讜 砖谞讬 专讗砖讬讛 讻讚讬谉 讗讬谉 住讜诪讻讬谉 注诇讬讜 讻诇诇, 讗讘诇 讘专讗砖讛 讗讞讚 讞讚 讜讗讞讚 讻讚 讜讗诪专 砖诇 讚讙 驻诇讜谞讬 讜讟讛讜专 住讜诪讻讬谉 注诇讬讜 (转讜讛"讘 砖诐).





专讬讟讘"讗

注讚 砖讬讛讗 专讗砖 讜砖讚专讛 谞讬讻专. 驻讬专砖 专状砖讬 讝状诇 砖讛讚讙讬诐 讛讟讛讜专讬诐 诪砖讜谞讬诐 诪谉 讛讟诪讗讬谉 讘专讗砖谉 讜砖讚专转谉 讻讬 讛讟诪讗讬诐 专讗砖讬讛诐 讞讚讬谉 讜讗讬谉 诇讛诐 讞讜讟 讛砖讚专讛 讜讗讬谉 诇讱 砖讜诐 讚讙 讟诪讗 砖诇讗 讬讛讗 讻讱 讗讘诇 讬砖 讚讙讬诐 讟讛讜专讬诐 砖讛诐 讘住讬诪谞讬谉 讗诇讜 讻诪讜 讛讟诪讗讬谉 讻讚讗诪专讬壮 讘住诪讜讱 讚讗讚讗 讜驻诇诪讜讚讗 讚讗诪讜 专讬砖讬讬讛讜 诇讟诪讗讬谉 讜讛讬讬谞讜 谞诪讬 讛谞讛讜 讚讙讬诐 讚讗诪专讬谞谉 诇注讬诇 讚讗转讜 拽诪讬 专讘谞谉 讚诇讗 讘讚拽讬谞讛讜 讘专讗砖 讜砖讚专讛 讛诇讻讱 讻诇 砖谞诪爪讗 专讗砖讜 讻讚 讜砖讬砖 诇讜 讞讜讟 讛砖讚专讛 讘讬讚讜注 砖讛讜讗 讟讛讜专 讗讘诇 讻砖专讗砖讜 讞讚 讜讗讬谉 诇讜 讞讜讟 讛砖讚专讛 讗驻砖专 砖讛讜讗 讟讛讜专 讜讗讬谉 诇讛转讬专讜 讗诇讗 讘拽砖拽砖转 讜讛讗讬 讚讘注讬 诪专 专讗砖 讜砖讚专讛 讜诪专 住讙讬 诇讬讛 讘讞讚 讗驻砖专 讚专讘 讛讜谞讗 住讘专 砖讬砖 诪谉 讛讟诪讗讬诐 砖讚讜诪讛 诇讟讛讜专讬诐 讘住讬诪谉 讗讞讚 讗讘诇 讗讬谞讜 讚讜诪讛 讘砖谞讬 住讬诪谞讬谉 讗诇讜 讜讗讬讚讱 住讘专 砖讗驻讬诇讜 讘爪讚 讗讞讚 讗讬谞讜 讚讜诪讛 诇讜 讜诪讗讬 讚讗讜转讬讘 诪专 注讜拽讘讗 诪诪转谞讬壮 讚讘讚讙讬诐 讻诇 砖讬砖 诇讜 住谞驻讬专 讜拽砖拽砖转 诇转专讜讬讬讛讜 驻专讬讱 诇诪讬诪专讗 砖讗讬谉 诇谞讜 讗诇讗 住讬诪谞讬谉 讗诇讜 讘诇讘讚 讜驻专拽讬谞谉 讚诇注讜诇诐 讛讬讻专 专讗砖 讜砖讚专讛 讗住讜专 讜讻讬 讗讬爪讟专讬讱 住谞驻讬专 讜拽砖拽砖转 诇讛转讬专 讟讛讜专讬诐 讛讚讜诪讬壮 诇讟讛讜专讬壮 讘专讗砖 讜砖讚专讛 砖专讗砖 讞讚 讜讗讬谉 诇讛诐 讞讜讟 讛砖讚专讛 讻讙讜谉 讗讚讗 讜驻诇诪讜讚讗 讚讚诪讜 专讬砖讬讛讜 诇讟诪讗讬诐 讜讛讻讬 谞诪讬 讗讬讻讗 讗讞专讬谞讬 讟讜讘讗 讻讚讗讬转讗 诇注讬诇 讗诇讗 讚讞讚讗 诪谞讬讬讛讜 谞拽讟讬谞谉 讜讘讚讬谉 讛讜讗 讚讬讻诇讬谞谉 诇转专讜爪讬 讻讬 注讬拽专 讛住讬诪谉 拽砖拽砖转 讛讜讗 砖讛讜讗 谞讬讻专 诇讻诇 讜注诇 讬讚讜 讛讻专谞讜 讛讛讬讻专 砖讘专讗砖 讜砖讚专讛 注诇 讬讚讬 讘讚讬拽转 讚讙讬诐 讘拽砖拽砖转 讗诇讗 讚拽讜砖讟讗 讚诪讬诇转讗 谞讬讞讗 诇讬讛 诇转专讜爪讬 砖讗讬谉 讛讬讻专 专讗砖 讜砖讚专讛 讛讬讻专 诪讜讘讛拽 讘讻讜诇讜 讻诪讜 住谞驻讬专 讜拽砖拽砖转 讜讛驻讬壮 讝讛 谞讻讜谉 诪讗讚 讗诇讗 砖专讘讬谞讜 讗讜诪专 诇谞讜 讚讘专 讞讚砖 砖诇讗 谞讝讻专 讘转诇诪讜讚 砖讬讛讗 住讬诪谉 诪讜讘讛拽 讘讝讛 砖专讗砖谉 讜砖讚专转谉 砖诇 讟诪讗讬诐 讜讙诐 诇讗 诪爪讗谞讜 讝讛 讘砖讜诐 讞讘讜专 诪讞讘讜专讬 讛讙讗讜谞讬诐 讝状诇 讜讻谉 讛拽砖讛 注诇 讝讛 专讘讬谞讜 讛专状诪讘谉 讝状诇 讜讗诪专 讚爪专讬讻讛 注讬讜谞讗 专讘讛 讜讛专状讗讘讚 讝状诇 驻讬专砖 讘讝讛 驻讬专讜砖 讗讞专 砖讗讬谞讜 谞讻讜谉 讻诇诇 讜诪讜专讬 讛专状讗 讛诇讜讬 讝状诇 讛讬讛 讗讜诪专 讚讛讬讻专 专讗砖 讜砖讚专讛 讛讗诪讜专 讻讗谉 讘讟讘讬注讜转 注讬谞讗 讚注讚讬祝 诪住讬诪谞讗 讗诇讗 讚诪专 住讘专 讚诇讗 住诪讻讬谞谉 注诇讬讛 注讚 讚讗讬讻讗 专讗砖 讜砖讚专讛 诇驻谞讬讜 讻砖讛谉 砖诇诪讬诐 讜诪讞讜讘专讬诐 讚讗讬诇讜 讘讞讚 诪讬谞讬讬讛讜 讘诇讞讜讚 诇讗 诪讬讟讘注 注讬谞讗 砖驻讬专 讜讚讬诇诪讗 讟注讬 讜诪专 住讘专 讚讗驻讬诇讜 讘讞讚 诪讬谞讬讬讛讜 住诪讻讬谞谉 讜专讘 注讜拽讘讗 讛讜讛 住状讚 讚讛讬讻专 讘住讬诪谞讬谉 拽讗诪专讬 讜讗讜转讬讘 诇转专讜讬讬讛讜 诪诪转谞讬壮 讚讘讚讙讬诐 讻讜壮 讜驻专讬拽 讚讛讻讗 诇讗讜 讘住讬诪谞讬谉 讗诇讗 讘讟讘讬注讜转 注讬谞讗 讜讛讜爪专讱 讛住讬壮 砖诇 住谞驻讬专 讜拽砖拽砖转 诇讛谞讛讜 讚讚诪讜 讘驻专爪讜驻谉 诇讟诪讗讬壮 讻讙讜谉 讗讚讗 讜驻诇诪讜讚讗 讜诇讛讗讬 驻讬壮 讬砖 诇谞讜 诇讜诪专 讚转诇诪讜讚讗 诇专讜讜讞讗 讚诪讬诇转讗 驻专讬讱 讛讻讬 讚讘注讬 诇讗砖诪讜注讬谞谉 拽讜砖讟讗 讚诪讬诇转讗 讜诪住转讬讬谉 讚谞讬诪讗 讚讻讬 讗诪专讬 专讘 讛讜谞讗 讜专讘 讞住讚讗 讘讟讘讬注讜转 注讬谞讗 讜注诇 讬讚讬 住谞驻讬专 讜拽砖拽砖转 谞讬讻专讜 讛讟讛讜专讬诐 诪谉 讛讟诪讗讬诐 诇讛讻讬专诐 讗讞专讬 讻谉 讘讟讘讬注讜转 注讬谞讗 讜诇讛讗讬 驻讬专讜砖壮 谞拽讟讜 专讗砖 讜砖讚专讛 诇讟讘讬注讜转 注讬谞讗 诇驻讬 砖讗讬谉 讘讚讙 诪拽讜诪讜转 诪住讜讬讬诪讬谉 诇转驻讜住 讘讛谉 讟讘讬注讜转 注讬谉 讗诇讗 讗诇讜 讜驻讬壮 讚讞讜拽 讛讜讗 讘注讬谞讬.



谞驻拽讬 砖讬驻讜专讬 讚诪专 讜砖专讜 砖讬驻讜专讬 讚诪专 讜讗住专讬 讜讗祝 注诇 讙讘 讚讗诪专讬谞谉 讘驻状拽 砖讗诐 讛讬讜 砖谞讬讛诐 讗讞讚 诪讟诪讗 讜讗讞讚 诪讟讛专 讛诇讱 讗讞专 讛诪讞诪讬专 讛讬讻讗 砖砖谞讬讛诐 砖拽讜诇讬诐 讜讛讻讗 诪住转诪讗 讘壮 砖拽讜诇讬诐 讬砖 讗讜诪专讬诐 砖讗诐 讛诪讬拽诇 住讜诪讱 注诇 讙诪专讬讛 讬讻讜诇 诇讛讜专讜转 诇讗讞专讬诐 讻讚讘专讬讜 讜诪讜转专 诇注砖讜转 讻讚讘专讬讜 诪状专 讜讘驻状拽 讚讬讘诪讜转 讻转讘转讬 讬讜转专 诪讝讛 讘住状讚.



讗讬谉 谞拽讞讬谉 讗诇讗 诪谉 讛诪讜诪讞讛. 驻讬专砖 专讘讬谞讜 讛讙讚讜诇 讛专状诪讘谉 讝状诇 讚诪讜诪讞讛 讝讛 讗讬谞讜 讘拽讬 讘诇讘讚 讗诇讗 讻诪讜诪讞讛 讛讗诪讜专 讘讻诇 讛砖诪讜注讛 诇诪注诇讛 砖专讜爪讛 诇讜诪专 诪讜讞讝拽 讘讻砖专讜转 讜谞讗诪谉 讜讘讬专讜砖诇诪讬 讻诇诇谉 讻讜诇诐 讻讗讞讚 讜讛讟注诐 诪驻谞讬 砖谞讞砖讚讬谉 注诪讬 讛讗专抓 诇讬拽讞 拽专讘讬 讚讙讬诐 诪谉 讛讙讜讬诐 讘讞讝拽转 砖讛诐 讟讛讜专讬诐 讜讗讬谉 诪讚拽讚拽讬谉 讘讚讘专 讛专讘讛 讜诪讜讻专讬谉 讗讜转诐 讘讞讝拽转 讟讛讜专讬诐 讜砖诪讗 讟诪讗讬诐 讛诐 讜诪讬讛讜 讛专讬 讝讛 讚讘专 砖讬讻讜诇 诇讛专讗讜转讜 诇讘拽讬 讜诪讻讬专讜 讜诇驻讬讻讱 讻诇 砖诪注讬讚 注诇讬讜 诪讬专转转 讜诇讗 诪砖拽专 讜讗讬讻讗 讚住讙讬 诇讬讛 讘砖讬讗诪专 讗谞讬 诪诇讞转讬诐 讚讜讚讗讬 讗讬 诇讗讜 讚讬讚注 讜讚讗讬 砖讛诐 讟讛讜专讬诐 诇讗 讛讜讛 讗诪专 讛讻讬 讜专壮 谞讞诪谉 讘注讬 砖讬专讗讛 诇讜 讙讜驻谉 砖诇 讚讙讬诐 讜讬讗诪专 诇讜 讗诇讜 讚讙讬诐 讜讗诇讜 拽专讘讬讛谉 讜诇讗讜 诪砖讜诐 讚讞砖讚讬谞谉 诇讬讛 讚讻讬 讗诪专 讗谞讬 诪诇讞转讬诐 诪砖拽专 诇谉 讘诪讝讬讚 讜诪转讻讜讬谉 讚讗诐 讻谉 讻讬 讗诪专 讗诇讜 讚讙讬诐 谞讬讞讜砖 谞诪讬 讚诪砖拽专讬 讜诇讗 诪砖诪注 讚讘注讬 诇讜诪专 专讘 谞讞诪谉 讚讻讬 讗诪专 诇讜 讗诇讜 讚讙讬诐 讜讗诇讜 拽专讘讬讛谉 砖讗谞讜 诪讻讬专讬谉 砖讛讜讗 讻谉 讗诇讗 讟注诪讗 讚诪讬诇转讗 诪砖讜诐 讚讻讬 讗诪专 讗谞讬 诪诇讞转讬诐 讗讜诇讬 讟讜注讛 讘注爪诪讜 讻讘住讘讜专 砖讛讬讜 讟讛讜专讬诐 讜讗讬谞诐 讻谉 讜诇驻讬讻讱 讻诇 砖讗讬谞讜 诪讜诪讞讛 讘讻砖专讜转 讗讬谉 住讜诪讻讬谉 注诇讬讜 讜讗驻讬诇讜 砖讗讬谞讜 讞砖讜讚 讻讬 专讜讘 注诪讬 讛讗专抓 讟讜注讬诐 讛诐 讘讚讘专 讜讗讬谞讜 诪讚拽讚拽 讘讝讛 讗诇讗 讗讚诐 诪讜诪讞讛 讜讬专讗 砖诪讬诐 讜讻砖讞讜诪专 讗诇讜 讚讙讬诐 讜讗诇讜 拽专讘讬讛诐 诇讬讻讗 诇诪讬讟注讬 讛讬诇讻讱 讗驻讬诇讜 讛讬讛 讞砖讜讚 讗驻砖专 诇讛讗诪讬谞讜 讚讛讜讛 诇讬讛 讻讙讜讬 讛讗讜诪专 讙讘讬 讘爪讬诐 注讜祝 砖诇 驻诇讜谞讬 讜讟讛讜专 讛讜讗 砖讛讜讗 谞讗诪谉 诪砖讜诐 讚诪专转转 讻讚讗讬转讗 讘驻专拽 讜讗诇讜 讟专讬驻讜转 讜讗讬谉 诇讱 讞砖讜讚 讬讜转专 诪谉 讛讙讜讬 讜专讘 讬讗讜讚讛 讙诐 讻谉 砖讛讬讛 诪转讬专 讘讗讜诪专 讗谞讬 诪诇讞转讬诐 讗驻讬诇讜 讘讞砖讜讚 讛讬讛 诪转讬壮 讚拽住讘专 讚讗讬 诇讗讜 讚拽讬诐 诇讬讛 讘诪讬诇转讗 诇讗 讛讜讛 讗诪专 砖讛讜讗 讬专讗 砖讬诪爪讗讜 砖拽专讜转讜 讜讬讛讗 谞转驻住 讜讗祝 诇砖讜谉 讝讛 讻讗讜诪专 砖诇 注讜祝 驻诇讜谞讬 讜讟讛讜专 讛讜讗 砖讛讜讗 谞讗诪谉 谞诪爪讗 砖讗讬谉 讛驻专砖 讘讝讛 诇讻诇讬 砖讗讬谞讜 诪讜诪讞讛 讘讻砖专讜转 讘讬谉 注诐 讛讗专抓 住转诐 讜讗讚壮 讞砖讜讘 讚讻诇 砖讗讬谞讜 诪注讬讚 讻谉 讗驻讬诇讜 讗讬谞讜 讞砖讜讚 讗讬谉 住讜诪讻讬谉 注诇讬讜 砖诪讗 讟讜注讛 讘讚注转讜 讜讻诇 砖讗讜诪专 讻谉 讗驻讬诇讜 讛讜讗 讞砖讜讚 住讜诪讻讬谉 注诇讬讜 讚诪专转转 讜讛诇讻转讗 讻诪讗谉 讚讗诪专 讚住讙讬 砖讬讗诪壮 讗谞讬 诪诇讞转讬诐 讻讚讗诪专 诇讬讛 专讘 讬讗讜讚讛 诇讗讚讗 讚讬讗诇讗 讜讝讛 讚专讱 专讘讬壮 讛专状诪讘谉 讝状诇 讘砖诪讜注讛 讝讜 讜讛讜讗 谞讻讜谉.



讛讻讗 讘诪讗讬 注住拽讬谞谉 讘砖谞诪讜讞讜. 讛拽砖讜 讛专讗砖讜谞讬诐 讝状诇 讗诪讗讬 诇讗 诪砖谞讬 住讬诪谞讬谉 诇讗讜 讚讗讜专讬讬转讗 讻讚诪砖谞讬 专讘讬 讝讬专讗 讙讘讬 讘爪讬诐 讘讗诇讜 讟专讬驻讜转 讜讬砖 诪转专爪讬诐 讚讛转诐 讛讜讗 讘讘爪讬诐 讗讘诇 讘拽专讘讬 讚讙讬诐 住讬诪谞讬谉 讚讗讜专讬讬转讗 讜讻谉 驻专状转 讝状诇 讜讛专状讗 讗讘 讘状讚. 讜讛讬专讜砖诇诪讬 讞讜诇拽 注诇 讝讛 讻讚讻转讬讘谞讗 讛转诐 讜注讜讚 讚转谞讗 拽诪讗 讻住讬诪谞讬 讘爪讬诐 讻讱 住讬诪谞讬 拽专讘讬 讚讙讬诐 讜讗转讛 注讜砖讛 诪谉 讛讟驻诇 注讬拽专 讜讬砖 砖驻讬专砖 讚专讘讬谞讗 讜专讘讬 讝讬专讗 驻诇讬讙讬 讜讛诇讻转讗 讻专讘讬谞讗 讚讘转专讗 讛讜讗.



讝讛 谞讻讜谉 讚讻讬讜谉 讚拽转谞讬 砖讗讬谞谉 谞拽讞讬谉 讗诇讗 诪谉 讛诪讜诪讞讛 诪砖诪注 诇谉 讚注诇 讻专讞讬谉 谞诪讜讞讜 讚讗讬 诇讗 诇诪讛 诇讬 诪讜诪讞讛 讘讻砖专讜转 讚讛讗 讗驻讬诇讜 诪谉 讛讙讜讬 讜讛讞砖讜讚 诇讜拽讞讬谉 讗讜转谉 讻砖讗诪专 砖诇 讚讙 驻诇讜谞讬 讛讜讗 讜讝讛 谞讻讜谉 讜注讬拽专 讜讛讬讗 砖讬讟转 专状讬 讘注诇 讛转讜住驻讜转 讜讻谉 驻讬专砖 专讘讬壮 讛专状讗 讛诇讜讬 讝状诇.





讛诪讗讬专讬

爪讬专 讝讛 砖讛转专 砖诇讜 转诇讜讬 讘砖讬砖 砖诐 讻诇讻讬转 驻讬专讜砖讜 讘砖讗讬谞讜 谞讻专 诪讗讬讝讛 讚讙讬诐 讛讜讗 讘讗 讻讙讜谉 砖讛讜住专讜 讛讚讙讬诐 诪谉 讛讞讘讬讜转 讜讻诇 讻讬讜爪讗 讘讝讛 讗诐 谞诪爪讗 砖诐 讻诇讻讬转 诪讜转专 讜讗诐 诇讗讜 讗住讜专 讛讗 讻诇 砖讬砖 砖诐 讚讙讬诐 讛爪讬专 谞讙专专 讗讞专 讛讚讙讬诐 注诇 讛讚专讱 砖讬转讘讗专:



讻诇讻讬转 讝讛 砖讛讜讗 诪讻砖讬专 讗转 讛爪讬专 驻注诪讬诐 讘讗讞讚 讜驻注诪讬诐 讘砖谞讬诐 讻讬爪讚 讛讬转讛 讞讘讬转 讝讜 驻转讜讞讛 讗讬谉 诪转讬专讬谉 讗诇讗 讘砖谞讬诐 诪驻谞讬 砖讗驻砖专 砖诇讗 谞讜爪专 诇砖诐 讗诇讗 砖谞驻诇 诇砖诐 诪诪拽讜诐 讗讞专 讜讗诐 讛讬讗 住转讜诪讛 讻诇讻讬转 讗讞转 诪讻砖专转 讜讬砖 讗讜诪专讬诐 讘讛驻讱 讜讗讬谉 讛讚讘专讬诐 谞专讗讬谉:



讛讬讛 爪讬专 讝讛 讘讞讘讬讜转 讛专讘讛 讜诇讗 谞诪爪讗 讛注讚 讗诇讗 讘讗讞转 讗诐 住转讜诪讜转 讛诐 讗讜 砖讛讬讜 讻诇诐 驻转讜讞讜转 讜讝讜 砖讘讛 讛讻诇讘讬转 住转讜诪讛 讗讬谉 讝讜 诪讻砖专转 讛讗讞专讜转 讜讗驻讬诇讜 讛讬讜 砖诐 砖转讬诐 讜讗诐 讻诇谉 驻转讜讞讜转 讜谞诪爪讗讜 讘讝讜 砖转讬诐 讻诇诐 诪讜转专讜转 讜讗诐 讬砖 砖诐 驻转讜讞讜转 讜住转讜诪讜转 讻诇 砖讝讜 砖讘讛 讛讻诇讻讬转 驻转讜讞讛 诪讻砖专转 讻诇 讛驻转讜讞讜转 砖讻诇 讛驻转讜讞讜转 讻诪注讜专讘讜转 讛谉:



讛讬讛 讘爪讬专 讝讛 讚讙讬诐 讗诐 讬砖 砖诐 讗驻讬诇讜 讞转讻讛 讗讞转 讜讬砖 讘讛 拽砖拽砖讬诐 诪讜转专 讞转讻讛 讝讜 讻讻诇讻讬转 讛讬讗 讜讗注"驻 砖讬砖 诇讞讜砖 砖诪讗 谞转注专讘 砖诐 讚讙 讟诪讗 讛讜讗讬诇 讜爪讬专 讚讙讬诐 讟诪讗讬诐 讝讬注讛 讘注诇诪讗 讛讜讗 讜讗讬谞讜 讗住讜专 诪谉 讛转讜专讛 讗诇讗 讚专讱 讗住诪讻转讗 讛拽诇讜 讘讛 讜住诪讻讜 讘讝讛 诪驻谞讬 砖讗讬谉 讛讚讘专 诪爪讜讬 诇诪诇讜讞 讚讙 讟诪讗 注诐 讚讙 讟讛讜专 砖讗讬谉 诪诇讬讞转诐 砖讜讛 讜讗诐 讛讬讜 注诪讛 讞转讻讜转 砖讗讬谉 讘讛诐 拽砖拽砖讬诐 讗住讜专 诪讞砖砖 砖诪讗 讗讜转谉 讛讞转讻讜转 砖诇 讚讙 讟诪讗 砖讗讬谉 住讜诪讻讬谉 讘讚讙讬诐 注爪诪诐 诇讛转讬专 讞转讻讛 讗讞转 讘砖讘讬诇 讗讞专转 讻诪讜 砖讬转讘讗专 讜讗诐 讛讬讜 讞转讻讜转 砖讗讬谉 讘讛诐 拽砖拽砖讬诐 诪转讗讬诪讜转 注诐 讗讜转讛 讞转讻讛 砖讬砖 讘讛 拽砖拽砖讬诐 注讚 砖讛讚讘专 讘专讜专 砖讛讻诇 诪讚讙 讗讞讚 讛讻诇 诪讜转专:



讻诇 诪讛 砖讘讬讗专谞讜 讛讜讗 诇讛转专 爪讬专 讛讗 诇讛转专 讚讙讬诐 注爪诪诐 讬专讗讛 诪砖讟转 住讜讙讬讗 讝讜 诇驻讬 诪讛 砖驻专砖讜 讘讛 讙讚讜诇讬 讛专讘谞讬诐 砖讬砖 住讬诪谉 讗讞专 讘讚讙讬诐 讞讜抓 诪拽砖拽砖转 讜讛讜讗 砖讚讙讬诐 讟诪讗讬谉 专讗砖谉 讞讚 讜讗讬谉 诇讛诐 讞讜讟 讛砖讚专讛 讜讛讟讛讜专讬诐 专讗砖谉 讻讚 讜讬砖 诇讛谉 讞讜讟 讛砖讚专讛 讜砖讗讬谉 讛讟诪讗 讚讜诪讛 诇讟讛讜专 诪注讜诇诐 讗诇讗 砖讬砖 诪谉 讛讟讛讜专讬诐 砖讛诐 讚讜诪讬诐 诇讟诪讗讬诐 讜诇讗 讛讜爪专讻谞讜 诇讚注转 讝讛 诇拽砖拽砖转 讗诇讗 诇讛转讬专 讟讛讜专讬诐 讛讚讜诪讬诐 诇讟诪讗讬诐 讜讛讜讗 讻砖讛拽砖讜 诇讛诐 讘诪讛 砖讗诪专讜 砖住讬诪谉 讟专讬转 砖讗讬谞讛 讟专讜驻讛 讘专讗砖 讜砖讚专讛 诪诪讛 砖讬讚讜注 砖住诪谞讬讛诐 讘住谞驻讬专 讜拽砖拽砖转 转讬专爪讜 讛讛讬讗 讘讗讚讗 讜驻诇诪讬讚讗 讚讚诪讜 专讬砖讬讛讜 诇讟诪讗讬诐 讜讗讬谉 讘讛诐 住讬诪谉 专讗砖 讜砖讚专讛 讜讛讜爪专讻谞讜 讘讛 诇拽砖拽砖转 讜谞诪爪讗 诇讚注转 讝讛 砖诇讗 讛讜爪专讻谞讜 诇住诪谞讬 转讜专讛 讗诇讗 诪爪讚 讗讜转诐 讛讚讜诪讬诐 诇讟诪讗讬诐 讛讗 讻诇 砖讘讗 专讗砖讜 讜砖讚专讜 讘住讬诪谉 讟讛专讛 诪讜转专 讗注"驻 砖诇讗 谞诪爪讗 讘讜 拽砖拽砖转 讘讬讚讜注 砖讛讬转讛 诇讛诐 讜谞砖专讜 讜讚讘专 讝讛 诇讗 诪爪讗谞讜讛讜 诇砖讜诐 驻讜住拽 讜诇砖讜诐 诪讞讘专 讚专讱 驻住拽 诇讛转讬专 讚讙讬诐 讘诇讗 住讬诪谉 拽砖拽砖转 讜注讜讚 砖讛专讬 讛讞讜砖 诪注讬讚 诇谞讜 砖讝讛 讗讬谞讜 讜讻诪讛 讟诪讗讬诐 讬砖 讘专讗砖谉 讻讚 讜讘砖讚专讗 讜讻诪讛 讟讛讜专讬诐 讘专讗砖诐 讞讚 讜讘诇讗 讛讻专 讞讜讟 讛砖讚专讛 讜诪转讜讱 讻讱 驻讬' 讙讚讜诇讬 讛诪驻专砖讬诐 专讗砖讜 讗讜 砖讚专讜 讜砖讬讻讬专 讘讗讞讚 诪讛诐 砖讛讜讗 讚讙 驻诇讜谞讬 讟讛讜专 讜诇专讘 讛讜谞讗 讚讜拽讗 砖讬讻讬专 讻谉 讘砖谞讬讛诐 讻讚讬 诇讛专讞讬拽 诪谉 讛讟注讜转 讜讗讬谉 谞专讗讛 诇讬 砖讗诐 讻谉 诪讛 讛拽砖讛 诇讜 诪诪砖谞转 住谞驻讬专 讜拽砖拽砖转 讜讛诇讗 讛住讬诪谞讬谉 诇讗 谞讗诪专讜 讗诇讗 诇诪讬 砖讗讬谞讜 诪讻讬专 讜诪讗讞专 砖讝讛 诪讻讬专 诪讛 拽讜砖讬讗 诪住谞驻讬专 讜拽砖拽砖转 讜注讜讚 诪讛 诪拽讜诐 诇转砖讜讘转 讘讗讚讗 讜驻诇诪讜讚讗 讜讛专讬 讗讞专 砖诪讻讬专讬诐 讗讬谉 爪专讬讱 讘讛 诇住讬诪谉 讜诪"诪 谞专讗讛 诇讬 诇讬砖讘讛 砖讛讜讗 诪拽砖讛 诪诪转谞讬转讬谉 讚拽讗 讗诪专 讜讘讚讙讬诐 讻诇 砖讗讬谞讜 诪讻讬专 住诪谞讬讜 讘住谞驻讬专 讜拽砖拽砖转 讜讜讚讗讬 讻诇 砖讗讬谞讜 砖诇诐 讗讬谉 讻讗谉 讛讻专 讙诪讜专 诇住诪讜讱 注诇讬讛 砖诇讗 讘住诪谞讬 转讜专讛 讜转讬专抓 诇讜 讛讛讬讗 讜讻讜' 讜诇讗讜 诇诪讬诪专讗 讚注讬拽专 诪转谞讬转讬谉 诪砖讜诐 讛谞讛讜 讚讚诪讬 诇讟诪讗讬诐 注讚 砖讗讜转诐 砖讗讬谉 讚讜诪讬诐 诇讟诪讗讬诐 讬讛讜 谞转专讬诐 讘专讗砖 讜砖讚专讗 讗诇讗 讛讻讬 拽讗诪专 讝讛 砖讗转讛 讗讜诪专 砖讻诇 砖讗讬谞讜 砖诇诐 讗讬谉 讘讜 讛转专 讙诪讜专 注讚 砖讗转讛 诪爪专讬讱 诇注拽专讬 讛住讬诪谞讬谉 讗祝 讗谞讬 诪讜讚讛 诇讱 讘讗讚讗 讜驻诇诪讜讚讗 砖讗讬谉 讛讻专 专讗砖 讜砖讚专讛 砖诇讛诐 诪讘专专 砖讛谉 讗讚讗 讜驻诇诪讜讚讗 诪驻谞讬 砖专讗砖谉 讜砖讚专转谉 讚讜诪讬诐 诇拽爪转 讚讙讬诐 驻专讟讬讬诐 砖讛诐 讟诪讗讬诐 讜诇讗 诇讜诪专 诇讻诇诇 讚讙讬诐 讟诪讗讬诐 砖诇注讜诇诐 讗讬谉 专讗砖 讜砖讚专讛 住讬诪谉 讘讬谉 讟诪讗讬诐 诇讟讛讜专讬诐 讗诇讗 注诇 拽爪转 讚讙讬诐 讟诪讗讬诐 讜讛讬诇讻讱 讘讗诇讜 讗讬谉 诇住诪讜讱 注诇 讛讻专讜 讜爪专讬讱 诇注拽专 讛住诪谞讬谉 讗讘诇 砖讗专 讚讙讬诐 讻诇 砖诪讻讬专 讘专讗砖讜 讜砖讚专讜 砖讛讜讗 讚讙 驻诇讜谞讬 讟讛讜专 讛讻专 讙诪讜专 讛讜讗 讜诇讗 砖谞驻专砖 砖讬讻讬专 讘专讗砖讜 讜砖讚专讜 砖讛讜讗 讟讛讜专 砖讗讬谉 讝讛 住讬诪谉 讟讛专讛 诇讚讙讬诐 讗诇讗 砖讬讻讬专 讚讙 驻诇讜谞讬 讜讟讛讜专 讻讱 讛注诇讜 讘讛 砖爪专讬讱 诪讬讛讗 专讗砖讜 讜砖讚专讜 谞讻专 讜讛专讬 砖谞转讬砖讘讛 讛砖诪讜注讛 讬驻讛 讜谞诪爪讗 砖讗讬谉 讛讟专讬转 砖讗讬谞讛 讟专讜驻讛 诪讜转专转 讗讗"讻 专讗砖讛 讜砖讚专讛 谞讻专 讜诇讗 住讜祝 讚讘专 砖诇 诪拽爪转谉 讗诇讗 砖诇 讻诇 讗讞转 讜讗讞转 讜诇注讜诇诐 讗讬谉 住讜诪讻讬谉 诇讛转讬专 讻诇谉 诪驻谞讬 诪拽爪转谉 诇讗 讘讚讙 拽讟谉 讜诇讗 讘讚讙 讙讚讜诇 讗诇讗 讘讞转讻讛 讗讞转 砖诇 讚讙 拽讟谉 砖讬诪爪讗 讘讛 拽砖拽砖转 讜砖讬讛讜 砖讗专 讛讞转讻讜转 诪转讗讬诪讜转 注诪讛 讜讗诐 诇讗 讛讬讜 诪转讗讬诪讜转 讗转 砖谞诪爪讗 讘讛 诪讜转专 讜讛讗讞专讜转 讗住讜专讜转 讜讗讬谉 诇讗住讜专 讗转 砖谞诪爪讗 讘讛 诪爪讚 诪诇讬讞转讛 注诐 讛讗讞专讜转 讛讜讗讬诇 讜讛讗讞专讜转 讘住驻拽 讜讗讬谉 讛讚讘专 诪爪讜讬 诇诪诇讜讞 讟诪讗讬诐 注诐 讟讛讜专讬诐 讚讬 诇谞讜 砖谞讗住讜专 讗转 砖诇讗 谞诪爪讗 讘讛诐 拽砖拽砖转:



讜诇注谞讬谉 讘讬讗讜专 讻转讘讜讛 讙诐 讻谉 讙讚讜诇讬 讛诪驻专砖讬诐 讘讚专讱 讗讞专转 讜讛讜讗 砖诇讗 谞讗诪专 专讗砖讜 讗诇讗 诇注谞讬谉 住谞驻讬专 讜砖讚专讜 讗诇讗 诇拽砖拽砖转 讜讗注"驻 砖讛拽砖拽砖转 诪住驻拽转 讻诪讜 砖讘讗专谞讜 讘诪住讻转 讞讜诇讬谉 诪转讜讱 讛住讜讙讬讗 注讜住拽转 讘讚拽讬诐 讜讞转讜讻转 讛讞诪讬专讜 讘讛诐 讜讗"转 讗"讻 诪讛 讛拽砖讜 诪谉 讛诪砖谞讛 砖诇 住谞驻讬专 讜拽砖拽砖转 讜讛诇讗 讗祝 讛诐 诪讻讞 住谞驻讬专 讜拽砖拽砖转 讘讗讜 诇讗 讛拽砖讜 讗诇讗 诇专讘 谞讞诪谉 讚住讙讬 诇讬讛 讘专讗砖讜 诇讞讜讚 讜讘专讗砖讜 诇讬讻讗 拽砖拽砖转 讜讘诪讞讬诇讛 诪讛诐 讗讬谉 讛讚讘专讬诐 讻诇讜诐 砖讗诐 诪讟注诐 拽砖拽砖转 讘讗讜 讜讛专讗砖 讗讬谉 讘讜 拽砖拽砖转 讛讬讗讱 讟注讛 讘讛 专讘 谞讞诪谉 讜注讜讚 砖讗讞专 砖讗转讛 讗讜诪专 砖讬砖 讘讜 住谞驻讬专 讜讚讗讬 讬砖 讘讜 拽砖拽砖转 讘讟讛讜专讬诐 砖讛专讬 讗讞讚 诪谉 讛诪拽讜诪讜转 砖讛拽砖拽砖转 爪专讬讻讛 诇讛讬讜转 砖诐 讛讜讗 转讞转 讛住谞驻讬专 讻诪讜 砖讘讬讗专谞讜 讘诪住讻转 讞讜诇讬谉 讜诇诪讛 讛讜拽砖讛 讜注讜讚 诇诪讛 讛注诇讜 讘讛 专讗砖 讜砖讚专讛 讜讛专讬 砖讚专讛 讻诇 砖讬砖 讘讛 拽砖拽砖转 讗讬谉 讗讞专讬讛 讻诇讜诐 讗诇讗 注讬拽专 讛讚讘专讬诐 讻驻讬专讜砖 专讗砖讜谉 砖诇讛诐 讜注诇 讛爪讚 砖讬砖讘谞讜讛:



讜谞专讗讛 诇讬 注讜讚 诇驻专砖 砖专讗砖 讜砖讚专讛 讛诐 住讬诪谉 讙诪讜专 讜诇讗 诇讻诇诇 讛讚讙讬诐 讗诇讗 诇讗讜转讜 诪讬谉 讛谞拽专讗 讟专讬转 讜讛讜讗 讻讜诇诇 讛专讘讛 诪讬谞讬诐 讜讻诇诐 讘专讗砖 讻讚 讜砖讚专讛 讞讜抓 诪讗讚讗 讜驻诇诪讜讚讗 砖讛诐 诪诪讬谉 讛讟专讬转 讜讗讬谉 专讗砖诐 讻讚 讜注诇讬讛诐 讗诪专讜 讘驻专讟 砖讘讛讻专 专讗砖 讜砖讚专讛 讚讬讜 讜诪讛 砖讛拽砖讛 诪诪砖谞转 住谞驻讬专 讜拽砖拽砖转 讛讜讗 讻注讬谉 诪讛 砖讬讬砖讘谞讜 讘驻讬专讜砖 讙讚讜诇讬 讛诪驻专砖讬诐 砖讻诇 砖讗讬谞讜 砖诇诐 讗讬谉 讘讜 讛讻专 讙诪讜专 讜爪专讬讱 诇住诪谞讬 转讜专讛 讜讛砖讬讘 砖讛讚讘专 讻谉 讘拽爪转 诪讬谞讬 讛讟专讬转 讜讛诐 讗讚讗 讜驻诇诪讜讚讗 讚讚诪讜 专讬砖讬讛讜 诇讟诪讗讬诐 讜讻诇 砖讗讬谞讜 砖诇诐 讗讬谉 住讜诪讻讬谉 注诇讬讜 讘讛讻专 专讗砖 讜砖讚专讛 讗讘诇 砖讗专 诪讬谞讬 讛讟专讬转 讗祝 专讗砖 讜砖讚专讛 住讬诪谉 诪讜讘讛拽 诇讛诐 讜讗讬谉 爪专讬讻讬谉 拽砖拽砖转 讛讗 讻诇诇 诪讬谞讬 讛讚讙讬诐 讜讚讗讬 讗讬谉 专讗砖 讜砖讚专讛 住讬诪谉 诇讛诐 讜讗谞讜 爪专讬讻讬诐 讘讛诐 诇讬讚讬注讛 砖讛讜讗 讟讛讜专 讜诪住讜专转 讗讜 诇住诪谞讬 转讜专讛 砖注讬拽专诐 拽砖拽砖转 讜讛讚讘专讬诐 谞专讗讬诐 讜诪转拽讘诇讬诐 注诇讬:



讚讙 讟讛讜专 诪诇讬讞 砖谞诪爪讗 讘讬讚 讙讜讬 讛专讘讛 驻注诪讬诐 讻转讘谞讜 讚讘专讬诐 讘讝讛 讛驻专拽 诇驻讬 转诪谞讜 砖讛诐 诪专讗讬诐 砖讛讜讗 诪讜转专 讜讻谉 诪住讻讬诪讬诐 专讜讘 诪驻专砖讬诐 砖讗诐 诪砖讜诐 诪诇讬讞转 讙讜讬 讛专讬 讗讬谉 讘诪诇讬讞讛 诪砖讜诐 讘砖讜诇 讻诪讜 砖讛转讘讗专 讜讻谉 讗讬谉 讞讜砖砖讬谉 砖诪讗 谞诪诇讞讜 注诐 讛讟诪讗讬诐 讜诪讛讜 讛讟注诐 砖讗讬谉 讞讜砖砖讬谉 讘讻讱 讗诐 转讗诪专 诪驻谞讬 砖讟诪讗 讘讟讛讜专 驻讜讙诐 讛专讬 讘驻专拽 讻诇 讛讘砖专 拽讬"讙 讗' 讻转讘谞讜 砖讻诇 讛讟诪讗 诪诇讬讞 讗住讜专 砖讛诪诇讞 诪驻诇讬讟讜 讜讞讘专讜 讘讜诇注 讜讗讬谉 诪转讬专讬谉 诪砖讜诐 驻讙诐 讜讗诐 诪驻谞讬 砖讗讬谉 诪讞讝讬拽讬谉 讗讬住讜专 讻诇 砖讛讜讗 诪爪讜讬 讗讜 砖谞讜诇讚 砖诐 专讬注讜转 诪讞讝讬拽讬诐 讗诇讗 讛住讻讬诪讜 讛讙讗讜谞讬诐 讘讟注诐 讝讛 诪驻谞讬 砖讗讬谉 讛讟讛讜专讬诐 谞诪诇讞讬诐 讬驻讛 注诐 讛讟诪讗讬诐 砖讛讟讛讜专讬诐 爪专讬讻讬诐 诇诪诇讬讞讛 诪专讜讘讛 讬讜转专 诪谉 讛讟诪讗讬诐 讜讻谉 专讜讘 讛讗专爪讜转 谞讜讛讙讬诐 讘讛诐 讛转专 讜讬砖 谞讜讛讙讬诐 讗讬住讜专 讗诇讗 讘砖诇砖讛 诪讬谞讬诐 讻诪讜 砖讘讗专谞讜 讘驻专拽 讻诇 讛讘砖专 讜讛讚讘专讬诐 谞专讗讬谉 诇讛转讬专 讗转 讻诇诐 讛讜讗讬诇 讜讗讬住讜专 爪讬专 讗讬谞讜 讗诇讗 诪讚讘专讬 住讜驻专讬诐 讜砖讛讜讗 住驻拽 讗诐 谞诪诇讞 讗诐 诇讗讜 讜砖讛讚讘专 诪讜讻讬讞 砖诇讗 谞诪诇讞 讛讜讗讬诇 讜讗讬谉 诪诇讬讞转诐 砖讜讛 讬专讗讛 砖讛讻诇 诪讜转专:



住讬诪谞讬 拽专讘讬 讚讙讬诐 讜讚讬谉 注讜讘专讬讛诐 专"诇 讘讬爪讬讛诐 讛谉 讘讙讜讬 讛谉 讘讬砖专讗诇 讞砖讜讚 讜住讬诪谞讬 讘讬爪讬诐 讜讚讬谞讬讛诐 讻讘专 讘讗专谞讜 讛讻诇 讘诪住讻转 讞讜诇讬谉 驻专拽 讗诇讜 讟专驻讜转 讜讝讛讜 讻诇诇 诪讛 砖讻转讘谞讜 砖诐 讗注"驻 砖砖诐 讛讗专讻谞讜 讬讜转专 诇讜拽讞讬诐 讘讬爪讬诐 诪谉 讛讙讜讬诐 讘讻诇 诪拽讜诐 讜讗讬谉 讞讜砖砖讬谉 砖讛诐 诪谞讘诇讜转 讜讟专驻讜转 讜诪"诪 讬砖 诇讞讜砖 砖诪讗 砖诇 注讜祝 讟诪讗 讛诐 讜讻讬爪讚 注讜砖讬谉 讛讚讘专 讬讚讜注 砖讻诇 讛讟讛讜专讬诐 注讙讜诇讬诐 讻注讙讜诇讛 砖诇 讻讚讜专 诪爪讚讬讛诐 讗诇讗 砖讛讜讗 诪砖讜讻讛 讘讗专讱 讜专讗砖谉 讗讞讚 讞讚 讜专讗砖谉 讗讞讚 讻讚 讜讻谉 讞诇讘讜谉 砖诇讛诐 诪讘讞讜抓 讜讞诇诪讜谉 诪讘驻谞讬诐 讜讻诇 砖讗讬谞谉 讘讚专讱 讝讛 讟诪讗 讜诪"诪 讗祝 讘讗诇讜 爪专讬讱 砖讬讗诪专 诇讜 诪注讜祝 驻诇讜谞讬 讛诐 讜讟讛讜专讬诐 讛诐 讗讘诇 诪谉 讛住转诐 讗讬谉 诇讜拽讞讬谉 讗祝 讘住诪谞讬谉 讗诇讜 讗诇讗 诪谉 讛诪讜诪讞讛 专"诇 讬砖专讗诇 讘拽讬 讗讜 诪讜讞讝拽 讘讻砖专讜转 讗注"驻 砖讻诇 讛讟讛讜专讬诐 注诇 转讻讜谞讛 讝讜 讬砖 讘讟诪讗讬诐 砖讚讜诪讬诐 诇讗诇讜 讜讗驻讬诇讜 讗诪专 讟讛讜专讬诐 讛诐 讘住转诐 讗讜 砖讗诪专 诪注讜祝 驻诇讜谞讬 讜讛讬讛 讬砖专讗诇 讬讜讚注 注诇讬讜 砖讛讜讗 讟讛讜专 讗讬谉 诇讜拽讞讬谉 注讚 砖讬讗诪专 诪注讜祝 驻诇讜谞讬 讛诐 讜讟讛讜专 讗讜 砖讬讗诪专 砖诇 注讜祝 驻诇讜谞讬 讜砖讬讛讗 注讜祝 讛专讙讬诇 讜诪爪讜讬 转诪讬讚 讜讻谉 讻转讘讜 讛讙讗讜谞讬诐 讜诪谞讛讙 驻砖讜讟 注讻砖讜 砖诇讗 诇讛讝讛专 诪讝讛 讻诇诇 讜诇讜拽讞讬谉 讗讜转诐 讘诇讗 砖讜诐 转谞讗讬 砖讗讬谉 讘讬爪讬诐 讟诪讗讜转 谞诪讻专讜转 讗爪诇讬谞讜 讜讗讬谉 讗讚诐 专讙讬诇 讘讛诐 讻诇诇:



讗讞专 砖讻诇 讛讟讛讜专讬诐 讗讬谞诐 讗诇讗 讘转讻讜谞讛 讝讜 讗讻诇 诪讘讬爪讛 砖砖谞讬 专讗砖讬讛 讻讚讬谉 讗讜 砖砖谞讬 专讗砖讬讛 讞讚讬谉 讗讜 砖讞诇诪讜谉 诪讘讞讜抓 诇讜拽讛 讜诪转专讬谉 注诇讬讜 诪砖讜诐 砖专抓 讛注讜祝 讛讬讜 讞诇诪讜谉 讜讞诇讘讜谉 诪注讜专讘讬谉 讝讛 讘讝讛 讘讬讚讜注 砖讛讬讗 讘讬爪转 讛砖专抓 讜讗讬谉 诇住驻拽 讘讛 讗诇讗 讘砖诇 谞讞砖 讜讗诐 谞讜爪专 讗驻专讜讞 讘转讜讻讛 讜谞拽讘讛 讜谞讙注 讘讛 讛专讬 讛讜讗 住驻拽 讟讜诪讗转 讛砖专抓 讜讗诐 讗讻诇讛 注诇 爪讚 讝讛 诇讜拽讛 讘讻讝讬转 讜诪转专讬谉 注诇讬讜 诪砖讜诐 砖专抓 讛讗专抓:



讛讬讜 讛讘讬爪讬诐 诪讘讜砖诇讜转 讜讞转讜讻讜转 谞讗诪谉 讛讙讜讬 注讚讬谉 诇讜诪专 砖诇 驻诇讜谞讬 讛诐 讛讜讗讬诇 讜讛讜讗 专讜讗讛 注讚讬谉 讞诇讘讜谉 诪讘讞讜抓 讜讗诐 讛讬讜 讟专讜驻讜转 讘拽注专讛 讗讬谞讜 谞讗诪谉 注讜讚 注诇讬讛诐:



讘讬爪讬 讟专驻讛 讜谞讘诇讛 讗讬谉 诪讜讻专讬谉 讗讜转诐 诇讙讜讬诐 砖诪讗 讬讞讝讜专 讜讬诪讻专诐 诇讬砖专讗诇 讻讬爪讚 讛讜讗 注讜砖讛 讟讜专驻谉 讘拽注专讛 讜诪讜讻专谉 讜讗讬谉 诇讞讜砖 砖诪讗 讬讞讝讜专 讜讬诪讻专诐 诇讬砖专讗诇 砖讛专讬 讗诪专讜 讗讬谉 诇讜拽讞讬诐 讘讬爪讬诐 讟专讜驻讜转 诪谉 讛讙讜讬诐:



驻讬' 讞讻诪讬 讛爪专驻转讬诐 砖讙讜讬诐 砖诇砖讜 驻转 讘讘讬爪讬诐 讗讜 砖讟讞讜 驻谞讬讜 讘讘讬爪讬诐 诇讜拽讞讬诐 诪讛诐 讘诪拽讜诐 砖谞讛讙讜 诇讗讻讜诇 驻转 砖诇 讙讜讬诐 讜讗讬谉 诇讞讜砖 诇讟讬讞转 讛讘讬爪讛 砖专讜讘 讛讘爪讬诐 讟讛讜专讬诐 讜讻砖专讬诐:



讗驻专讜讞 砖诇讗 讬爪讗 诇讗讜讬专 讛注讜诇诐 讜注讚讬谉 讛讜讗 讘转讜讱 讛讘讬爪讛 讗住讜专 诪砖讜诐 砖专抓 讛讗专抓 讜诪"诪 讗讬谉 讗讬住讜专讜 诪谉 讛转讜专讛 讗诇讗 诪讚讘专讬 住讜驻专讬诐 讗讘诇 讗诐 讬爪讗 诇讗讜讬专 讛注讜诇诐 诪讜转专 讗注"驻 砖诇讗 谞转驻转讞讜 注讬谞讬讜 讜讬砖 讗讜住专讬谉 讜讻讘专 讘讬讗专谞讜 注谞讬谉 讝讛 讘诪住讻转 讬讜诐 讟讜讘:



注讜祝 砖讛讜讗 住驻拽 诇谞讜 讗诐 讟诪讗 讗诐 讟讛讜专 讗讬谉 住讜诪讻讬谉 注诇 住诪谞讬 讘讬爪讬诐 砖诇讜 诇讛转讬专讜 砖讛专讬 讘讬爪讬 讟诪讗讬诐 砖讛诐 注诇 转讻讜谞转 讛讟讛讜专讬诐 讻诪讜 砖讘讗专谞讜:



拽专讘讬 讚讙讬诐 住诪谞讬讛诐 讻住诪谞讬 讘讬爪讬诐 讻诇 讛讟讛讜专讬诐 专讗砖谉 讗讞讚 讻讚 讜专讗砖谉 讗讞讚 讞讚 讗讘诇 讛讟诪讗讬诐 讬砖 诪讞诇拽转 讘讬谉 讛诪驻专砖讬诐 讬砖 诪讬 砖讗讜诪专 砖讻诇诐 砖谞讬 专讗砖讬讛诐 讻讚讬谉 讗讜 讞讚讬谉 讜讗讬谉 讘讛诐 讚讜诪讛 诇讟讛讜专 讻诇诇 讜讗"讻 谞拽讞讬谉 诪谉 讛讙讜讬诐 住转诐 讜诇讗 注讜讚 讗诇讗 砖讗祝 讗诐 谞住转驻拽 诇谞讜 讘讚讙 讝讛 讗诐 讟诪讗 讗诐 讟讛讜专 讻讙讜谉 砖讗讬谉 诇讜 注讻砖讜 拽砖拽砖转 讗诇讗 砖讗谞讜 诪住讜驻拽讬诐 讗诐 讛讬转讛 诇讜 讜谞驻诇讛 讛讬诪谞讜 讗讜 讗诐 讛讬讛 注转讬讚 诇讙讚诇讛 讗讞专 讝诪谉 谞讘讚讜拽 讘讘讬爪讛 砖诇讜 讜讗诐 讘爪讬讜 注诇 转讻讜谞讛 讝讜 讟讛讜专 讜讻谉 讚注转 讙讚讜诇讬 讛诪驻专砖讬诐 讜讞讻诪讬 讛讗讞专讜谞讬诐 诪住转驻拽讬诐 讘讛 诇讚诪讜转诐 诇住诪谞讬 讘讬爪讬诐 诪讻诇 讜讻诇 讻诇讜诪专 砖讬砖 讘讟诪讗讬诐 讚讜诪讬诐 诇讟讛讜专讬诐 讜讗讬谉 住讜诪讻讬诐 注诇 讛住诪谞讬诐 讜讗讬谉 谞讬拽讞讬谉 诪谉 讛住转诐 讗诇讗 诪谉 讛诪讜诪讞讛 专"诇 讬砖专讗诇 讛讘拽讬 讜讗诐 诇拽讞谉 诪讙讜讬 爪专讬讱 砖讬讗诪专 诇讜 砖诇 讚讙 驻诇讜谞讬 讟讛讜专 讛讜讗 讛讻诇 讻诪讜 砖讘讗专谞讜 讘讘讬爪讬诐 讜讬"诪 诪讜诪讞讛 诪讜讞讝拽 讘讻砖专讜转 讻诪讜 砖讘讗专谞讜:



谞诪讜讞讜 讛拽专讘讬诐 讗讬谉 谞讗诪谉 注诇讬讛诐 诇讗 讙讜讬 讜诇讗 讬砖专讗诇 讞砖讜讚 砖讛专讬 诇讘讜 讘讟讜讞 诇砖拽专 讜讗讬谞讜 诪转讬专讗 砖诪讗 讬转讘讚讛:





转讜住驻讜转 专讬"讚 (诪讛讚讜专讛 转诇讬转讗讛)

讗诪专 专讘 驻驻讗 讛讬诇讻转讗 注讚 砖讬讛讗 专讗砖 讜砖讚专讛 砖诇 讻"讗 讜讗讞专 谞讬讻专. 驻讬' 砖讗诐 讬砖 讘讞讘讬转 讛专讘讛 讚讙讬诐 讞转讜讻讬诐 诇讞转讬讻讜转 讞转讬讻讜转 诪爪讗谞讜 讘讛 专讗砖 讜砖讚专讛 砖诇 讚讙 讗' 谞讬讻专 讜砖诇 砖讗专 讗讬谞讜 谞讬讻专 诇讗 讗诪专讬' 诪讚讛讗讬 讛讜讛 讟讛讜专 讻讜诇谉 谞诪讬 讟讛讜专讬谉 讛谉 讗诇讗 爪专讬讱 砖讬讛讬讜 谞讬讻专讬谉 讻诇 讛讚讙讬诐 砖砖诐 讛专讗砖 讜讛砖讚专讛 砖诇讛谉 讜讻讬讜谉 砖讛谉 谞讬讻专讬谉 讻诇 讛讞转讬讻讜转 诪讜转专讜转 讚住转诪讗 讚诪诇讬转讗 诪讗诇讛 讛讚讙讬诐 谞讞转讻讜 讜诇讗 讞讬讬砖讬' 砖诪讗 诪讚讙讬诐 讟诪讗讬诐 谞讞转讻讜 诪讬转讬讘讬 讞转讬讻转 讚讙 砖讬砖 讘讛 住讬诪谉 讘讬谉 讘讻讜诇讛 讘讬谉 讘诪拽爪转讛 讗驻讬诇讜 讗' 诪诪讗讛 砖讘讛 诪讜转专 讜诪注砖讛 讘讙讜讬 讗' 砖讛讘讬讗 讙专讘 诪诇讗 讞转讬讻讜转 讘爪讬驻专讬 讜诪诇讗 讗讞转 砖讬砖 讘讛 住讬诪谉 讜讛转讬专 专砖讘"讙 讗转 讛讙专讘 讻讜诇讜. 驻讬' 讗诐 讬砖 住讬诪谉 讟讛专讛 讘讞转讬讻讛 讘讬谉 讘讻讜诇讛 讞讘讬转 讘讬谉 讘诪拽爪转讛 讜讗驻讬诇讜 讬砖 诪讗讛 讞转讬讻讜转 讘讞讘讬转 讜谞诪爪讗转 住讬诪谉 讘讗讞转 诪讛谉 讻讜诇谉 诪讜转专讜转 讚转诇讬谞谉 讜讗诪专讬' 讻诪讜 砖讝讛 讟讛讜专讛 讻讱 讻讜诇谉 讟讛讜专讜转 诇讜讗 诪住驻拽讬谞谉 诇诪讬诪专 砖诪讗 转注专讜讘转 讚讙讬诐 讟诪讗讬诐 讬砖 砖诐 讜拽砖讬讗 诇专"驻 讚讘注讬 专讗砖 讜砖讚专讛 砖诇 讻"讗 讜讗' 转专讙诐 专讘 驻驻讗 讻砖讞转讬讻讜转 砖讜讜转 讜诇注讜诇诐 爪专讬讱 专讗砖 讜砖讚专讛 砖诇 讻"讗 讜讗' 讗讘诇 讗诐 讛讬' 讚讙 讙讚讜诇 讘专讗砖 讜砖讚专讛 砖讛谉 谞讬讻专讬谉 诪讜转专讜转 讻诇 讛讞转讬讻讜转 讛讬诇讻讱 讛讞讘讬讜转 讛讘讗讜转 诪诇讗讜转 讟讜谞讬谞讗 讻讬讜谉 砖谞讜讻诇 诇讛讻讬专 讛专讗砖 讜讛砖讚专讛 讻讜诇谉 讛谉 诪讜转专讜转 讜诇讗 讞讬讬砖讬' 诇讚讙 讟诪讗 讜讗注"驻 砖讬砖 讞讘讬转 砖讗讬谉 砖诐 专讗砖 讬砖 诇讛转讬专 诪讟注诐 讛讞讝拽讛 砖讞讝拽讛 讬砖 诇谞讜 砖讗讬谞谉 注讜砖讬谉 砖诐 讗诇讗 诪讟讜谞讬谞讗 讜诇讗 诪讚讙 讟诪讗 讻讚讗诪专谉 诇注讬诇 诪讻专讬讝 专' 讗讘讛讜 拽讬专讘讬 讚讙讬诐 谞讬拽讞讬谉 诪讻诇 讗讚诐 讞讝拽转谉 讗讬谞谉 讘讗讬诐 讗诇讗 诪驻诇讜住讗 讜驻诪讬讗 讜讘诇讞谞转讗 讚驻讜住 谞讛专讗: 





讛讛讬讗 讗专讘讗 讚诇讞谞转讗 讚讗转讗 诇诪讞讜讝讗 谞驻拽 专讘 讛讜谞讗 讘专 讞讬谞谞讗 讞讝讬 讘讛 拽讬诇驻讬 注诇 住驻讬谞讬 讜砖专讬讬讛 讗诪专 专讘讗 诪讬 讗讬讻讗 诪讗谉 讚砖专讬 讻讬 讛讗 讘讗转专讗 讚砖讻讬讞讬 拽讬诇驻讬 讛诪讜专讛 驻讬专砖 诇注讬诇 讘诇讞谞转讗 讚驻讜住 谞讛专讗 砖讛讜讗 住讜诇转谞讬转 讜拽砖讬讗 诇讬 讛讬讻讬 讚诪讬 讛讻讗 讚驻诇讬讙讬 讗讬 讗讬讻讗 诇诪讬讞砖 诇转注专讜讘转 讚讙讬诐 讟诪讗讬诐 砖注讜诇讬诐 注诪讛 诪讛 诪讜注讬诇讬诐 讛拽讬诇驻讬 砖诪讗 讬砖 讘讬谞讬讛谉 讚诇讬转 诇讛讜 拽讬诇驻讬 讜诪讛 讝讛 砖讗诪专 讘讗转专讗 讚砖讻讬讞讬 拽讬诇驻讬 讗驻讬诇讜 讗诐 专讗讛 讛拽讬诇驻讬 注诇 讛讚讙讬诐 注爪诪谉 讬砖 诇讗讜住专谉 诪驻谞讬 讛转注专讜讘转 讜讗"转 砖讛讬讜 讛讟讛讜专讬谉 谞讬讻专讬谉 注"讬 讛拽砖拽砖讬诐 讗"讻 诪讗讬 讟注诪讗 讚诪讗谉 讚讗住专 讬讗讻诇 讻诇 诪讬 砖讬砖 诇讜 拽砖拽砖讬诐 讜讗诐 讛讬' 诪讬谉 砖诪砖讬专 讛拽砖拽砖讬诐 讬讛讜 讻讜诇谉 讗住讜专讬谉 讻诪讜 讛讞讬诇讜拽 讜讘谞讚讘专讬诐 讘驻' 讛谞讜讚专 诪谉 讛诪讘讜砖诇 转谞谉 讚讙 讚讙讬诐 砖讗谞讬 讟讜注诐 讗住讜专 讘讛谉 讘讬谉 讙讚讜诇讬诐 讘讬谉 拽讟谞讬诐 讜诪讜转专 讘讟专讬转 讟专讜驻讛 讜讘爪讬专 讛谞讜讚专 诪谉 讛爪讞谞讛 讗住讜专 讘讟专讬转 讟专讜驻讛 讜诪讜转专 讘爪讬专 讜讘诪讜专讬讬住 讜专讗讬转讬 诇讗讞讚 砖驻讬专砖 砖诐 讚爪讞谞讛 讛讬讗 讗讜 讘砖专 诪讛讜转讱 讗讜 注讜驻讜转 讗讜 讚讙讬诐 讬砖讬诐 讗讜转诐 注诐 诪诇讞 讜讞讜诪抓 讜讬讟专驻诐 讘讻诇 注转 讜讬谞讬讞 讗讜转诐 注讚 砖讬转诪住诪住讜 讜讬讛讬讜 讻诪讜 诪专拽 注讘讛 讜讻讱 谞"诇 诇驻专砖 讻讗谉 爪讞谞转讗 砖讗讬谞诐 讛讚讙讬诐 砖诇诪讬诐 砖讬讛讬讜 谞讬讻专讬谉 注"讬 拽砖拽砖讬诐 讜讬砖 诇讞讜砖 诇讚讙讬诐 讟诪讗讬诐 讜爪讞谞转讗 讚驻讜住 谞讛专讗 砖专讬讗 诪驻谞讬 讛讞讝拽讛 砖讬砖 诇谞讜 讚诇讗 诪专讘讬 讛讛讬讗 讟讬谞讗 讚讙 讟诪讗 讜讝讗转 砖讘讗讛 诇驻讜诐 谞讛专讗 讛转讬专 专讘 讛讜谞讗 诪砖讜诐 拽讬诇驻讬 讚讞讝讬讗 讘讗专讘讗 讜诪讜讻讬讞 砖讗诇讛 讛拽讬诇驻讬 诪讗诇讛 讛讚讙讬诐 讛诐 讜讚诪讬 诇讙专讘 诪诇讗 讞转讬讻讜转 砖讘注讘讜专 住讬诪谉 讛谞诪爪讗 讘讞转讬讻讛 讗讞转 讛转专谞讜 讻诇 讛讙专讘 讜专讘讗 讗住专 诪砖讜诐 讚讘讛讛讬讗 讗转专讗 砖讻讬讞讬 拽讬诇驻讬 转诪讬讚 讘讘住驻讬谞讛 讛谞讜砖专讬诐 诪讚讙讬诐 讟讛讜专讬谉 讜砖诪讗 讗诇讛 讛拽讬诇驻讬 讗讬谞诐 诪讚讙讬 爪讞谞讛 讝讜 讗诇讗 诪讚讙讬诐 讗讞专讬诐 讜住讜诇转谞讬转 讛讬讗 诪讬谉 讚讙讬诐 拽讟谞讬诐 砖讗讬谉 诇讛诐 拽砖拽砖讬诐 注讻砖讬讜 讜注转讬讚讬谉 诇讙讚诇 诇讗讞专 讝诪谉 讜讗谞讜 讞讜砖砖讬诐 诇转注专讜讘转 讚讙讬诐 拽讟谞讬诐 讻讬讜谉 砖讗讬谉 诇讛诐 拽砖拽砖讬诐 讗讘诇 讻诇 讚讙讬诐 拽讟谞讬诐 砖讬砖 诇讛谉 拽砖拽砖讬诐 讗讬谉 讗讚诐 讬讻讜诇 诇讗讜住专谉 诪驻谞讬 砖讛讜讗 讘讜讚拽 注"讬 拽砖拽砖讬诐 讜爪讞谞转讗 讗讬谉 诇讛 讘讚讬拽讛 砖讛讚讙讬诐 讛谉 谞讬诪讜讞讬谉 讘转讜讻讛: 





讜谞诪爪讗转 讻讬诇讘讬转 讘讗讞转 诪讛谉 驻转讜讞讜' 讻讜诇谉 诪讜转专讜'. 驻讬' 讜讻讙讜谉 砖谞诪爪讗 讘讛 砖转讬 讻讬诇讘讬讜转 讚讛讻讬 讗讜拽讬诪谞讗 诇注讬诇 讚讘驻转讜讞讜转 讘注讬谞谉 转专转讬: 





讗诪专 专讘 讘专讜谞讗 讗诪专 专讘 拽讬专讘讬 讚讙讬诐 讜注讜讘专谉 讗讬谞谉 谞拽讞讬谉 讗诇讗 诪谉 讛诪讜诪讞讛 讬砖 诇讜诪专 讚驻诇讬讙讬 讗讚专' 讗讘讛讜 讚讗诪专谉 诇注讬诇 诪讻专讬讝 专' 讗讘讛讜 讘拽讬住专讬 拽讬专讘讬 讚讙讬诐 讜注讜讘专谉 谞讬拽讞讬谉 诪讻诇 讗讚诐 讞讝拽转谉 讗讬谞谉 讘讗讬谉 讗诇讗 诪驻诇讜住讗 讜诪驻诪讬讗 讜讬砖 诇讜诪专 讚诇"驻 讚诇讗 砖专讗 专' 讗讘讛讜 讗诇讗 讘拽讬住专讬 砖诇讗 讛讬讜 讘讗讬谉 砖诐 讗诇讗 诪驻诇讜住讗 讜诪驻诪讬讗 讘讗讜转谉 讛诪拽讜诪讜转 讛讬转讛 讞讝拽讛 砖诇讗 讛讬讜 诇讜拽讞讬谉 讗讜转谉 讗诇讗 诪讚讙讬诐 讟讛讜专讬诐 讗讘诇 砖讗专 讛诪拽讜诪讜转 诇讜拽讞讬谉 讗讜转谉 讙诐 诪讚讙讬诐 讟诪讗讬诐 讛讬诇讻讱 讗讬谞谉 谞拽讞讬谉 讗诇讗 诪谉 讛诪讜诪讞讛: 





讜讝讛 诪砖专讬抓 诪讘讞讜抓 砖诪注转讬 砖诪讜爪讬讗 讛讘爪讬诐 诪讘讞讜抓 讜谞讻谞住讬谉 讙专注讬谞讬 讛讘爪讬诐 讘讬谉 讛拽砖拽砖讬诐 讜砖诐 讛讜讗 诪砖专讬抓 注讚 砖讬讜爪讗讬谉 讛讚讙讬诐 拽讟谞讬诐 诪讛谉: 





诇诪讛 诇讬 诪讜诪讞讛 诇讬讘讚讜拽 讘住讬诪谞讬诐 讚转谞讬讗 讻住讬诪谞讬 讘爪讬诐 讻讱 住讬诪谞讬 注讜讘专讬 讚讙讬诐 讻讜'. 驻讬' 讜讗注"讙 讚讗诪专讬' 讘驻' 讗诇讜 讟专驻讜转 讚诇讗 住诪讻讬'' 讗住讬诪谞讬 讘爪讬诐 注讚 砖讬讗诪专 讛讙讜讬 砖诇 注讜祝 驻诇讜谞讬 讜讟讛讜专 讛讜讗 讛转诐 讻讚诪住讬拽 讟注诪讗 诪砖讜诐 讚讗讬讻讗 讚注讜专讘讗 讚讚诪讬 诇讚讬讜谞讛 讗讘诇 讘讚讙讬诐 住讬诪谉 诪讜讘讛拽 讛讜讗:





诪讛专砖"讗 - 讞讬讚讜砖讬 讛诇讻讜转

讙诪专讗 讻住讬诪谞讬 讘讬爪讬诐 讻讱 住讬诪谞讬 注讜讘专讬 讻讜' 讻爪"诇:


转讜住' 讘讚"讛 讻讗谉 讘驻转讜讞讜转 讻讜' 讜注讜讚 拽砖讛 讗讬 讞讬讬砖讬谞谉 讻讜' 讜讘讚"讛 谞诪爪讗转 讻诇讘讬转 驻讬' 讛讻砖专 讻诇讘讬转 讻讜' 讜讘讚"讛 讗诪专 专讘讗 讻讜' 讞诪讬 诇讬讛 讛讚讗 拽诇讬驻转讬讛 讻讜' 讻爪"诇:





诪讛专"诐

讚"讛 讗诪专 专讘讗 讻砖谞讬诪讜讞讜 讜讻讜' 转讬诪讛 讗诪讗讬 诇讗 诪砖谞讬 拽住讘专 住讬诪谞讬 注讜讘专讬 讚讙讬诐 诇讗讜 讚讗讜专讬讬转讗 讜讻讜' 讜讻"转 诇诪讗讬 谞驻拽讗 诪讬谞讛 讘住讬诪谞讬诐 讻讬讜谉 砖讗讬谞谉 讚讗讜专讬讬转讗 讚谞驻拽讗 诪讬谞讛 诇讛讬讻讬 讚讗诪专 砖诇 讚讙 驻诇讜谞讬 讟讛讜专 讛诐 讚诪讛谞讬 讻讚诇拽诪谉 讚讘讜专 讝讛 讙讘讬 讘讬爪讬诐:



讻诇 讛爪诇诪讬诐 驻专拽 砖诇讬砖讬  :





专砖"砖

讙诪专讗 驻转讜讞讜转 讻讜诇谉 诪讜转专讜转. 注讬' 驻专砖"讬 讜讛专"谉 讻转讘 诇讚注转 讛专诪讘"诐 讚讛讟注诐 讛讜讗 讚讻诪讗谉 讚诪注专讘讬 讘讛讚讚讬 讚诪讬讬谉. 讜讛讘"讬 讛讜住讬祝 讚讗讚诐 注砖讜讬 诇讬拽讞 诪讝讜 讜诇讬转谉 讘讝讜. 讜诇砖讜谉 讛砖"讻 诇讬拽讞 诪讝讜 讜诪讝讜 讜谞专讗讛 讚专"诇 讜诪注专讘谉 讬讞讚. 讜诇"谞 讻讜讜谞转 讛专"谉 注"讚 砖砖谞讬谞讜 讘驻"讙 讚诪注"砖 诪讬"讘 注讚 砖诇讗 讙驻谉 转讜专诐 诪讗' 注诇 讛讻诇 讻讜' 讜注"砖 讘驻讬' 讛专诪讘"诐. 讜爪讬专 讚讙讬诐 讟诪讗讬诐 诪讚专讘谞谉 讻诪砖"讻 讛专讗"砖 讜讛专"谉 讛诇讻讱 讛拽讬诇讜 讘讜:



砖诐 诪转诇转讗 拽专讗讬 砖诪"诇. 讘注专讜讱 注专讱 拽专 讛讟"讜 讙讜专住 拽讬专讗讬 讜驻讬' 讗讚讜谞讬诐 讻诪讜 住讱 拽讬专讬 诇注讬诇 (讬讗 讘) [讜讝讛 谞注诇诐 诪住讛"讚 讘讗讜转 砖讬"谉] :



砖诐 转专讜讬讬讛讜 诪讟讬诇讬 讘讬爪讬诐 讻讜'. 讻爪"诇:



专砖"讬 讚"讛 讘讬爪转 讛砖专抓. 讜谞"诪 讚讗诐 专讬拽诪讛 讜谞讬拽讘讛 诪讟诪讗 讻讜'. 爪"注 讚讘讞讜诇讬谉 驻专讬讱 注诇讛 讜诪住拽讬谞谉 诇注谞讬谉 讚讗诐 专讬拽诪讛 讜讗讻诇讛 讻讜' 注"砖:



转讚"讛 讗诪专转. 诇讗 讘讬砖 诇讬 讚讗诪专转 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诪讞诇讜拽转 讜讻讜' 讻讚讗诪专讬谞谉 讛讟诪讗讬诐. 注讬讬谉 讘转讜住' 讞讜诇讬谉 砖诐 讜爪"注 讜注讬讬谉 讘讻讜专讜转 讚祝 讜 注"讘 转讜住' 讚"讛 诇讗住讜专 [讜注讬' 驻"诪 讬讜"讚 住讬诪谉 驻"讙]:





砖注专讬 转讜专转 讘讘诇

(诪 住注"讗) 讜讝讛 诪砖专讬抓 诪讘驻谞讬诐.鈥斪ぷ�' 专砖"讬 讘诪注讬 讛讗诐. 讗讘诇 讚讜专砖讬 讛讟讘注 讬住驻专讜 诇转讜诪诐, 讻讬 讘讚拽讜 讜诪爪讗讜 诪讬谞讬 讚讙讬诐, 砖注讜砖讬诐 诪住谞驻讬专讬讛诐 讻诪讬谉 讻讬住, 讜砖诐 讛谉 讟讜诪谞讜转 讗转 讘讬爪讬讛谉 注讚 砖讛诐 诪砖专讬爪讬诐, 讜诪讬谞讬诐 讗讞专讬诐 诪讟诪讬谞讬诐 讗讜转诐 讘驻讬讛诐 讗讜 转讞转 诇讞讬讬讛诐, 讗讘诇 诇讗 讬讻讜诇谞讜 诇讚注转 讗诐 讛诐 讻讜诇诐 讟诪讗讬诐.

